Jätkäsaari - Busholmen - "Jack Island" | Jätkäsaaren asukasnetti\nJätkäsaari - Busholmen - "Jack Island"\nJätkäsaaren netti -sivuston ylläpitäjä on ulkomailla keikalla...\nSiitä johtuen sivusto sisältää vanhentuneita tietoja varsinkin palveluista. Ylläpitäjä koettaa saada ylläpidon toimimaan Nepalista käsin, mikä tietysti sopii Internet-aikakauteen.\nPahoittelen, jos vanha tieto aiheuttaa haittaa. T. Lasse Laaksonen, Nepal +977 9803 868454, lassella@hotmail.fi\nTarkoititko =>Ruoholahden asukasnettiä?\nLänsisatamassa kaupunginosat Ruoholahti ja Jätkäsaari ovat kuin siamilaiset kaksoset. Ruoholahden kanavan ympäristö kuuluu postinumeroon 00180 Helsinki, muun Ruoholahden kanssa, mutta kanavan eteläpuoli silti kuuluu Jätkäsaaren kaupunginosaan. Vasta alueet Välimerenkadun kaakkoispuolella kuuluvat postinumeroon 00220 Helsinki.\nNiinpä meidänkin asukasnettimme kattavat usein molempia kaupunginosia yhtaikaa. Nettisivun otsikkokentässä (URL) voi silloin näkyä ruoholahden.net tai jatkasaaren.net siitä riippumatta, kummasta sivustosta olet tullut.\nUimahalli tehdään hidastettuun tapaan\n-> Kaupungin valtuuston päätökseen tästä\nKaupunki siis päätti toimia pitkän kaavan mukaan. Halli saataneen joskus vuonna 2019. Ruoholahden halli pantin nurin joskus 2010, en edes muista. Eli noin yhdeksan vuotta ilman hallia. Tämä on huono uutinen uimareille ja koko alueen asukkaille. Hyvä uutinen on se, että jotain saattanee tapahtua. Varmuutta ei ole.\nKunnon hallin olisi saanut aikaiseksi Suomen nousukauden tyyliin kahdessa vuodessa nuijan kopautuksesta eli se olisi ollut valmis jo v. 2012. OIkein toimien ei vanhaa olisi sitä ennen edes hävitetty. Jos muuten sijoitus uimahalliin antaa asukkaille 4% tuoton sijoitetulle pääomalle (mm. pisara-radalla se on kokop hankkeen osalta miinus 200%), niin 100 miljoonan sijoituksesta kansalaiset häviävät 4 miljoonaa joka vuosi, eli yhdeksän vuoden viivästymisestä 36 miljoonaa euroa.\nHallin oikea rakentaminen vaatii sinänsä vain 30-40 miljoonaa...\nNyt vain toivotaan ihmettä, että edes joskus se tulee.\nLasse I Jätkä, himouimari\nJätejärjestelmä RÖÖRIn keruu tökkii taas\nKap Horninkadun kierrätyshuoneen ovessa luki, että on siivottavana ja tilapäisesti pois käytöstä (2014-11-19)\nTällaiselta hupne näytti. Aivan tupaten täynnä ulko-ovelta asti. Mihin minä sitten tölkit laitan?\nApu on lähellä. Ohje kertoo, että uusi roskis on (kartan mukaan 450 metrin päässä pohjoiseen):\n"Johtuen Kap Hornin kadun katutöistä, kierrätyshuonetta ei ole päästy tyhjentämään. Huone tyhjennetään heti kun on mahdollista.\nAsukkaita pyydetään käyttämään Jätkäsaaren kierrätyskontteja.\nKierrätyskontit sijaitsevat osoitteissa Länsisatamankatu 18 ja Jätkäsaarenlaituri 1."\nJa löytyihän se kontti.\nMutta ovi oli lukossa.\nOlen sitä mieltä, että Rööri-järjestelmän toteutus on täysin ala-arvoinen, sillä sen, puolen kilometrin keruuosuus, yksin maksaa meille rahastettaville yhtä paljon kuin koko jätehuolto muille asukkaille. Ja on monopoliasemassa. Eiks ketään hävetä, nimittäin päättäjiä ja virkamiehiä?\n- Lasse I Jätkä, miljoonakaupunkien materiaalinjalostusyrittäjä, Intia- Nepal\nJätkäsaaressa uusia opasteita\nKatso uusi kartta!\nOlethan nähnyt näitä pömpeleitä? Ne ovat mainioita opasteita. Niiden ainoa vika on se, että ne eivät ole asettuneet oikeaan asentoon ilmansuuntiin eli on itse tiedettävä, missä on pohjoinen. Nuolet tosin osoittavat oikein eli auttavat jo suunnistamaan.\nTämä pömpeli on oikein, koska Pohjoinen on katseen suunnassa ja siinä asennossa on alla oleva karttakin.\nTämä kuva on väärin, sillä katse on itään, mutta kartta on normaaliasennossa, pohjoinen ylhäällä. Nuoli kertoo sen, mutta missä maastossa on pohjoinen? Sitä ei ulkopaikkakuntalainen tiedä.\nSivuston keskustelufoorumit otetaan tosi käyttöön\n- teemana aito sananvapaus\nLänsisataman (Ruoholahti, Jätkäsaari) asukkailla ja työntekijöillä on paljon sydämellään. Aktivoimme kohta keskustelun. Pyrimme selvään sananvapauteen siten, että joka ääni kuuluu. Toistaiseksi emme pelkää trolleja ja salaliittoteoreetikoitakaan, mutta saas nähdä, miten homma etenee. Siis ihmisten puolesta - sana on vapaa - ihan kohta, kun hieman testaan tekniikkaa.\nJätehuolto, kierrätyshuone on jo aika siisti -kiva!\nKierrätyshuone Kap Horninkau 1 on nyt hieman siistimpi. Se vaan on liian pieni. Lisäksi jotkut laittavat ihan tavallisia sekajätenyyttejä suurten sekajätteiden suuriin laatikoihin. Homma ei toimi vieläkään oikein niin kuin sen pitäisi toimia. Ks. vanhat uutiset asiasta:\nRisteilykausi on käynnissä\nJättilaiva Royal Princess saapuu Jätkäsaareen, kuten niin moni muukin pitkin kesää.\nUutta: Palveluhakemisto kaikista alueen palveluista!\n=>Palveluhakemisto kertoo alueen kaupat ja muita palveluita. Hakemistoa täydennetään mahdollisimman kattavaksi. Täydennä sinäkin. Lähetä palautetta! => lassella@hotmail.fi\nVantaalaiset kaavoittajat Helsinkiin tutustumassa\nHauskaa, että pihoillamme kuljetaan ja opitaan. Muillekin riittää onnestamme!\nHSL:llä alimitoitus jatkuu - ratikka 9\nRatikka ysi on tupaten täynnä. Kotiin Kampista jätkään: Ensin takaperin Kaisaniemeen, sitten sieltä ysillä Jätkään. Täyttä oli sieltäkin. Ikävää asiakaspalvelua sekä turisteille että asukkaille. Ymmärrän HSL:n rahapulan, mutta miksi kaupungin rahaa sitten sijoitellaan Guggenheimiin, siltoihin ja risteyksiin, vieläpä satoja satoja miljoonia?\nTuristit maksavat kiltisti matkansa rahalla ilman alennuksia eli he tekevät tämän linjan erittäin kannattavaksi. Mutta miksi ei raitiovaunu- (ja bussi)lippujen osto ole heille helpompaa? Jos HSL ei osaa tai ehdi, niin voimme hoitaa paikallisissa yrityksissä . Voimme tehdä yhdessä päivässä sellaisen ohjeen lippuautomaattiin, että ongelma katoaa. Se pitää muuten sitten kääntää vielä kielille: englanti, ruotsi, viro, saksa, venäjä, espanja, italia, ranska, kiina, japani. Ei liene vaikeaa, senkin voimme järjestää. .\nMe saamme uimahallin! Kiitos kaikille adressin allekirjoittajille!\nKaupunki on päättänyt, että Bunkkeriin rakennetaan uimahalli. Se vuokrataan yksityiselle sijoittajalle, joka valitaan tarjouskilpailun perusteella. Tarjouskilpailu alkaa lähiaikoina. Hallin on määrä olla valmiina 2019, kun viereen rakennetaan koulu. Halli siis viivästyy kolme vuotta asukkaille annetusta edellisestä lupauksesta (2016).\nBunkkerin alimpaan kerrokseen tulee uimahalli. Sen päälle rakennetaan liikuntatilat. Liikuntatllojen yläpuolelle rakennettaneen asuntoja. Vastoin aikaisempia tietoja hallin ylimmät kerrokset voidaan jopa purkaa. Bunkkeri ei nimittäin ole suojeltu rakennus. Purkamisen kustannukset olivat aiemmin esteinä. Se este on nyt unohdettu. Meillä on siis vähintään mielenkiintoisia arkkitehtuuri-iloitteluja tiedossa.\nBunkkeria ennen Ruoholahden urheilutalo purettiin muka tarvitun kauppakeskuksen tieltä. Liikuntavirasto menetti silloin hallin. Nykyajattelun mukaan liikuntavirasto voi joutua luopumaan jostain muustakin urheilutilasta, vanhoja menetyksiä ei enää lasketa. Sellaista on kaupungin johdon epäreilu toiminta. Halli saattaa siirtyä myös Urheiluhallit Oy:lle, jolla on toisenlaiset oikeudet tehdä bisnestä kuin Liikuntavirastolla ehkä asukkaiden iloksi, ehkä ei.\nMitään tietoja hallin tulevista asiakashinnoista ei ole saatu.\nHallin takana asuvat rionkatulaiset tietysti toivovat, että ei sitä rakennusta ainakaan saa korottaa nykyisestä, sillä jo nyt se pimentää auringon talvisin.\nIlman adresseja ja painostusta halli olisi voinut venyä vaikka kuinka pitkälle. Halli toteutetaan yksityisesti mm. allekirjoittaneen kirjoittelun mukaisesti. Siinä on tietysti omat riskinsä ja joku pääsee tienaamaan. Kaupunki olisi itse ollut paras lainan hakija. Nyt sijoittaja tekee tietysti tilin asiassa. Mutta hyvä niin, ettei olisi uimahallin jano väärin sammutettu.\nAsiasta kirjoitti HBL. En löytänyt linkkiä mistään.\nLaivat satamassa = ruuhka ratikassa\nFiksu jätkä, nykykielellä jäbä, tsekkaa botskien tulon. Silloin on nimittäin karsee ruuhka Jätkässä Länsiterminaalilta Meklulle saakka. Sporat 9 ja 6T on sillon kans täynnä turistei.\nTosta linkistä voit tsiigaa, koska botskit tulee ja lähtee =>Saapuvat ja lähtevät alukset.\nRuuhka Keskusta -> Länsiterminaali (laivaan menijät) 1h45min – 45 min ennen laivan lähtöä\nEsimerkki 1, arvaus arkipäivä keskiviikko 7.5.\nRuuhka Länsiterminaali -> Keskusta (laivasta tulijat) 0-40 minuuttia laivan saavuttua\nEsimerkki 2, arvaus arkipäivä keskiviikko 7.5.\nRaitiovaunulla 9 ja 6T Länsiterminaaliin\n(Eckerö, Tallink, Pietarin laivat ym.)\nTerminaalirakennuksen ihan viereen pääsee ratikalla 9 ja harvemmin 6T. Oikea pysäkki on "Länsiterminaali" eikä "Bunkkeri", vaikka Bunkkerin kohdalla jo laivan kylki näkyykin.\nRaportti Rööristä eli jätejärjestelyn nykytila\nRööri toimii 2014-4-17 aika hyvin. Siitä on kuulunut hyvää ja huonoa, ks. linkki.\nTällainen voi asukasnetti olla, ks. Merikartano\nAsukasnetin on tarkoitus antaa asukkaille ja myös päiväasukkaille eli työssä käyville ja opiskelijoille ym. nopeasti tarkkoja tietoja alueesta. Esimerkiksi virastot ja jotkin kaupallisekaan toimijat eivät ennätä kertoa toiminnastaan oikein, ja vain palautteen kautta niihin vaikuttaminen voi kestää kuukausia tai jopa vuosia. Tietenkin mekin teemme virheitä emmekä huomaa moniakaaan tärkeitä asioita. Hommat sujuu parhaiten, jos alueen ihmiset itse antavat tietoja tai sitten sovitulla tavalla jopa päivittävät tietoja itse. Esimerkkinä on apteekkarimme, joka kertoi apteekistaan sähköpostilla ja jopa oli tiedote netissä noin tunnin kuluttua kaikkien ulottuvilla.\nMerikartanossa on monia tietoja. Osa niistä löytyy suoraan taloyhtiön tai rakennuttajan nettisivuilta. Osa tulee ilmoitustauluilta valokuvina. Osan kertovat asukkaat itse. Hienoja valokuvia olemmekin saaneet sillä tavalla. Joskus asiat ovat myös mielipiteitä sinne ja tänne, mutta ei maailma siitä parane, että vaietaan. Kerrotaan mieluummin kaikki näkemykset.\nKatsokaa nyt siten Merikartanoa esimerkkinä, onko se hyvä vai huono, mutta tietoja löytyy ja kenties innostaa muita tekemään parempaa.\nVasemmalla puolella sivua on sitten Merikartanon alivalikkokin näkyvissä:\nIlonaihe: Katso taloyhtiötä Helsingin Kapteeninranta. Sillä on itse antamansa hyvä esitekuva ja linkki jatkuvasti itse pidettyihin nettisivuihin.\nYritämme auttaa kaikkia asukkaita saamaan oikeita ja selkeitä tietoja uudesta alueestamme, josta ei vielä perimätietoa ole. Auta sinäkin meitä; kerro huomioistasi, ja kerro myös meidän omista puutteistamme lasse@lassella.com.\nUutta: Asukkaiden omat Facebook-sivustot.\nOlemme päättäneet perustaa tai yllyttää asukkaita perustamaan omat Facebook-sivustot, joissa asukkaat voivat keskustella tärkeistä asioistaan. Merikartano on taas ensimmäisenä https://www.facebook.com/merikartanolaiset\njatkasaaren.net ja ruoholahden.net ovat tehokas keino tavoittaa Jätkäsaaren ja Ruoholahden asukkaat joka päivä joka hetki. Me emme tavoittele Rovaniemen markkinoita emmekä Kauniaisia ja Vesalaa. Me tavoitamme varsin hyvin oman alueen asukkaat. Ja he ovat sinusta kiinnostuneita. Ota yhteys: lasse@lassella.com.\nJatkasaaren.net ja ruoholahden.net ovat sopineet aloittavansa yhteistyön Ruoholahden sanomien kanssa. He tekevät paperilehteä ja me teemme nettisivustoa. Kummallakin on omat piirteensä. Toivomme yhteistyön koituvan asukkaiden, työssäkäyvien ja mainostajiemme eduksi.\nUutiset => Länsisatama\nJätkäsaaren uusissa taloissa matkapuhelimet voivat kuulua huonosti. DNA ja Elisa/ Saunalahti ovat olleet luotettavimpia. Puhelinoperaattorit kritisoivat uusien talojen selektiivisiä ikkunalaseja. Anna palalutetta operaattorillesi, sillä vain siten voit itsekin saada kunnon yhteydet. Voipa syypää olla rikkinäinen puhelinkin.\nJÄTKÄSAAREN OMA TAIDETEOS\nVaikka kaupunginosamme on vasta rakenteilla, meillä on täällä jo omaa kulttuuria. Huutokonttorin kohdalla rannassa sijaitsee heinäkuussa paljastettu Hannu Kähösen suunnittelema taideteos Horisontti. Siinä sadat välkkeet kimaltavat muistuttaen meren merkityksestä elämässämme.\nHorisontti on osa Puhdas Itämeri -hanketta. Siihen voi jokainen yksityinen ihminen osallistua lahjoittamalla 50 euroa Itämeren suojeluun. Samalla saa teokseen välkkeen, johon on kaiverrettu oma nimi.\nTule mukaan ja tue Itämeren puhdistumista ja ole samalla luomassa jätkäsaarelaisuutta!\nKaupunkielämää ja loistavia liikuntamahdollisuuksia avomeren tuntumassa\nEnsimmäinen korttelipiha melkein valmiina Rionkadun ja Kap Hornin kadun välissä. Vielä nosturit ovat maiseman kuninkaita, mutta viehättävät kaupungin eläväiset korttelipihat muotoutuvat.\nJätkäsaari ja Telakkaranta rakennetaan Helsingin eteläkärkeen osaksi kantakaupunkia ja avomeren äärelle. Alueilla asutaan ja työskennellään tulevaisuudessa kaupunkimaisessa ympäristössä, jossa monipuoliset palvelut ja julkisen ja kevyen liikenteen reitit ovat käden ulottuvilla. Jätkäsaaressa toimii myös vilkas matkustajasatama, josta on tiheät laivayhteydet Viroon.\nJätkäsaaren rannalta näkyvät avomerimaisemat ja kävelyretkiä voi tehdä rantareittien lisäksi koko Jätkäsaarta halkovassa Hyväntoivonpuistossa. Ulkoilijoita ja liikkujia houkuttelevat laadukas, kaikille suunnattu liikuntapuisto ja sen viereen rakennettava monipuolinen liikunta- ja vapaa-ajankeskus Bunkkeri.\nVanhemmat videot ja kuvat löytyvät paikasta "Juttuja".\nJätkäsaaressa on saatavilla omia tuotteita pullasta pulloon.


Mielikuvituksen melodiat: Juanes: La Luz (2013)\nAivan mahtavaa vähän tuoreempaa Juanesia! Tässä on niin kunnon espanjalaisen kesän tunnelmaa kuin valaisevaa tunnelmaa syksyn pimeneviin iltoihin. Ja miksei tietysti myös vuoden viimeisimpiin tunteihin, kun uusi vuosi otetaan tanssien vastaan.\nJuanesilla on aina riittänyt menoa ja lattarimeininkiä eikä nytkään tarvitse odotella lähteekö menojalka vipattamaan vai ei. Tästä saa monenlaisia mielikuvia ja itselleni parasta tässä on juuri se, että tässä yhdistyy värikkäät samba- tai flamencokarnevaalit, joissa ihmiset tanssivat kaduilla värikkäissä asuissaan, ja toisaalta rajattuna tilana jättimäiset yökerhot, joissa hiki lentää ja eriväriset valot vilkkuvat basson tai rumpujen tahdissa.\n"Bajo la sombra de la luna\nVoy a llevarte por un viaje a las estrellas"\nLähettänyt Syringa klo 18.27\nAiheet: biisiarvio, juanes, kesä, viikon biisi


HD-kuvaa USB-väylästä adapterin avulla - Hardware.fi: Keskustelualueet\nHardware.fi > Keskustelu > Uutiskommentit > HD-kuvaa USB-väylästä adapterin avulla\nHD-kuvaa USB-väylästä adapterin avulla\nuutinen julkaistu:19 huhtikuuta, 2011\nUSB-liitäntäisiä näyttöjä on nähty aikojen saatossa muutamia, mutta niiden pääasiallisena ongelmana on ollut heikko resoluutio ja suhteellisen vaikea saatavuus siinä tapauksessa, että USB-väylää olisi saatava käyttää näytön liittämiseen. IOGEAR on tuonut markkinoille ratkaisun, jonka avulla mikä tahansa näyttö tai jopa televisio voidaan liittää tietokoneen USB-väylään. IOGEARIn adapterilaatikko ...\n19. huhtikuu, 2011 13:53\nMitäs erikoista siinä 1600x1200 resossa on? Normaali 4:3 suhteen reso, kohtuullisen iso vain.\n19. huhtikuu, 2011 14:28\nAika harvassa taitavat olla tuolla resoluutiolla toimivat näytöt enää, niin kuin mikä tahansa 4:3 ruutu.\n19. huhtikuu, 2011 14:36\nNo totta kyllä, mutta itselläni ei ole yhtään litteää (tai muutkaan) 16:10 tai 16:9 näyttöä kannettavia lukuunottamatta (tv:kin on kuvaputki ja 4:3) ja niissäkin isoin on 1440x900. En muista mikä yhdessä isossa kuvaputkessa oli resona, mutta kummiskin kyllä noitakin joitain on.\nVarmaan tuo 1600x1200 reso on suurin 4:3-suhteen resoista tuolla sovittimella eli eiköhän sillä myös pienempiä voi käyttää.\n22. huhtikuu, 2011 13:58\nMulla on varastossa sellanen Nokia 445Pro kuvaputki, jossa maksimiresoluutio oli jotai 1800x1600 ja natiivireso 1600x1200. Litteitä näyttöjä ei oo tollasii mutta lähelle menee, 1680x1050 on minun veljen 20" näytössä, mulla vaan on 21.5" FullHD Samsung SyncMaster P2270HD.


Yleisöretket jättikanooteilla Repovellä | VisitKouvola\nYleisöretket jättikanooteilla Repovellä\n*Hintaan sisältyy: Melonta- ja luonto-oppaan palvelut Paikka jättikanootissa, melontaliivit Nokipannukahvit/tee, nuotiomakkara ja kahvileipä Sadeviitta, mikäli säätila näyttää kostelta.\nYleisöretket 16. ja 17. heinäkuuta jättikanooteilla Repoveden kansallispuiston ytimeen.Retkellä melotaan riippusillan ali pitkin Repovettä jääkauden muokkaamaan luonnon teatteriin, Kuutinlahteen. Kuutinlahdessa tauon aikana keitetään nokipannukahvit ja nautitaan tyypillinen suomalainen retkieväs.\nRetki on varattava viimeistään kaksi päivää ennen retkeä. Retki toteutetaan, mikäli on vähintään viisi osallistujaa. Ilmoitamme varaajille retken toteutumisesta retkipäivää edeltävänä päivänä puhelimitse/tekstiviestinä.\nTakuu: Retken peruuntuessa osallistujamäärän johdosta palautamme jo varauksen maksaneille rahat kokonaisuudessaan. Samoin palautamme maksut, mikäli retki peruuntuu myrskyn johdosta.


Female ja Male Multiple – laadukkaat monivitamiinit aikuisille | Luontaistuntijat\nFemale ja Male Multiple – laadukkaat monivitamiinit aikuisille\nSolgar on kehittänyt naisille ja miehille omat laadukkaat monivitamiini-hivenainevalmisteet: Female ja Male Multiple. Molemmat sisältävät kaikkia elintärkeitä B-ryhmän vitamiineja, C-vitamiinia, E-vitamiinia, D-vitamiinia ja lisäksi hyvin imeytyvässä orgaanisessa muodossa olevia hivenaineita, kuten magnesiumia, sinkkiä, seleeniä, kromia, kuparia, booria ja jodia. Valmisteessa on myös koliinia ja inositolia, jotka ovat vitamiininkaltaisia yhdisteitä.\nC-vitamiini on välttämätöntä raudan imeytymiselle. Se ehkäisee väsymystä, uupumusta ja yleistä heikkoutta sekä vahvistaa kehon vastustuskykyä. C-vitamiini on välttämätön kehon kollageenin eli tukikudoksen muodostukselle, jota on rustoissa, luustossa, iholla, kynsissä ja hampaissa. C-vitamiini on myös tehokas vapaiden happiradikaalien sieppari, jonka vaikutusta E-vitamiini tehostaa. On tärkeää muistaa, että tarvitsemme vesiliukoisia B- ja C-vitamiineja ja monia hivenaineita päivittäin, koska ne eivät varastoidu elimistöön.\nTuiki tärkeät B-vitamiinit\nB-ryhmän vitamiinit avustavat satoja biokemiallisia reaktioita elimistössämme, kuten ruoan muuttumista energiaksi, hermoston ja muistin toimintaa sekä ruoansulatusta. Ne ovat myös välttämättömiä hiilihydraattien, rasvojen ja proteiinien aineenvaihdunnalle ja perintöainekselle (DNA) ja uusien solujen muodostumiselle. B-vitamiineille on määritetty väestötasolla päivittäiset saantisuositusarvot (RDA), jotka riittävät keskimäärin tyydyttämään terveen ihmisen B-vitamiinien tarpeen. Nämä suositusarvot eivät kuitenkaan aina toimi yksilötasolla, koska tarve voi vaihdella huomattavasti perimän, elämäntilanteen ja ympäristötekijöiden mukaan.\nMonet tekijät lisäävät vitamiinien ja hivenaineiden tarvetta, esimerkiksi fyysinen ja psyykkinen stressi sekä ruokien liiallinen käsittely, kuten viljojen raffinointi, jossa ravintorikas kuorikerros poistetaan. Eräät valmisruokien lisäaineet sitovat muun muassa magnesiumin imeytymättömään muotoon. Liiallinen sokerin käyttö taas kuluttaa ravinteita, joita tarvitaan energia-aineenvaihduntaan. Useat lääkkeet poistavat elimistöstä vitamiineja ja hivenravintoaineita. Myös ruoan liiallinen kuumentaminen tuhoaa monia B-ryhmän vitamiineja, kuten B1-, B5-, B6-vitamiineja ja foolihappoa.\nEnergiantuotantoon tarvitaan erityisesti B1-, B2-, B3-, B5-, B6-vitamiineja ja biotiinia. Hermosto tarvitsee riittävästi B1-, B5-, B6-, B12-vitamiineja ja foolihappoa. B-vitamiinien puutos voi johtaa myös heikentyneeseen ruoansulatukseen, joten erityisen tärkeitä ruoansulatukselle ovat B1-, B2-, B3- ja B6-vitamiinit. Terve iho, hiukset ja kynnet tarvitsevat kaikkia B-ryhmän vitamiineja, erityisesti B1-, B2-, B3-, B5, B12-vitamiinia, folaattia, koliinia ja rikkipitoista biotiinia. Näiden vitamiinien pienikin puutos voi johtaa kuivaan, harmaaseen ihoon, ihottumiin, akneen, hiusten lähtöön sekä hauraisiin ja halkeileviin kynsiin. B-vitamiinit toimivat yhteistyössä keskenään, minkä vuoksi yhden B-vitamiinin puutos voi johtaa toisen B-vitamiinin heikkoon toimintaan.\nMagnesium on tärkeä erityisesti energiantuotannolle. Se vähentää väsymystä ja heikotusta samaan tapaan kuin useat B-ryhmän vitamiinit ja C-vitamiini. Sinkki toimii yli 200:n eri entsyymin apuaineena elimistössä, ja se vaikuttaa edullisesti vastustuskykyyn ja happo-emästasapainoon. Erityisen tärkeä sinkki on hiusten, kynsien ja ihon terveydelle. Miehillä sinkki ylläpitää riittäviä testosteronitasoja. Suomalaisessa ravinnossa on niukasti myös seleeniä ja kromia. Seleeni on tärkeä kehon immuunijärjestelmälle ja kilpirauhasen toiminnalle. Kromi säätelee veren sokeritasapainoa ja osallistuu makroravinteiden käsittelyyn elimistössä.\nSolgar Female Multiple Luontaistuntijan verkkokaupassa\nSolgar Male Multiple Luontaistuntijan verkkokaupassa


Hauskaa palmusunnuntaita! "Virvon varvon tuoreeks terveeks tulevaks vuodeks..." Hauskaa, että meillä kävi tänävuonna ensimmäistä kertaa virpojia. Saimme kivoja oksia maljakkoon.\nH kävi kavereiden kanssa virpomassa naapureita. Myöhemmin kävimme koko porukalla virpomassa isovanhempia. Tytöt askartelivat hienoja oksia. Meidän kesäkuinen nukkui silloin, kun kuvia otettiin, joten hänestä otetaan pupukuvia joku muu päivä.\nKivaa kun pääsiäisviikko alkaa! Rairuohot on kasvamassa, jännityksellä odotetaan milloin ne vihertää. Mietitään mikä päivä pääsiäispupu käy piilottamassa suklaayllätyksiä. Maalataan lisää munia ja askarrellaan. Otetaan kivoja pääsiäisaiheisia kuvia. Mukavaa pääsiäisen aikaa ♡


Leivinuuni savuttaa sisälle – Siirrettävä ilmastointilaite kokemuksia\nLeivinuuni savuttaa sisälle\nSavuttaa vaan sisään ,vaikka luukut on auki ja oon polttanut pikkuluukusta paperia jne. Kiiresti neuvoja kaipailen? Ammattilaisten ohjeilla klassiset virheet on helppo välttää.\nKesän jälkeen lämmityskauden aloittamiseen tarvitaan pieniä, kuivia klapeja ja . Jokainen uunia joskus lämmittänyt tietää, että aina joskus uuni tupsauttaa savut sisään. Etenkin pitkän lämmitystauon jälkeen uuni on kerännyt .\nMiksi meidän takkaleivinuuni pöläyttää savut sisälle kun. Ja siis savu tulee leivinuunin luukun raosta – järjetöntä? Leivinuuni kai tässä pitää lämmittää 10. Nuohoojan käynnin jälkeen savut sisään 30.\nLisää tuloksia kohteesta kaksplus. Takkamme pölläytti kerran pahasti savut sisälle. Kertokaas viisaammat, mitä voi tehdä kun meidän leivinuuni ei vedä. Olohuoneen takka- leivinuuni on liuskekivillä päällystetty.\nSyksyllä alettuamme lämmittää uunin raoista tuli savua.\nUunin tehnyt muurari opasti tukkimaan reiät . Onko normaalia, että se tunkee savua sisälle nyt alussa? Vaikka myöhäistähän se nyt on, kun savut jo sisällä. Aina hirvee savutus sisään ja koko kämppä haisee savulta. Takkaleivinuunissa sisäänpoltto tehdään takan pesässä kuten yllä. Pahasti savuttamaan alkanut tulisija, voidaan myös sytytyksen aikana saada vetämään samalla tavoin.\nVarminta on käynnistää veto ajoissa, jotta savua ei tule sisälle. Kylmä leivinuuni vetää huonosti tai ei ollenkaan. Lieksan pelastuslaitos kutsuttiin hätiin, kun leivinuuni tupsautti savut sisälle Kiekotiellä tiistaina iltapäivällä. Savua tulvi sisälle , kun hormiin.\nMeillä on varaava takka- leivinuuni jossa on astemittari. Yllättävän helppoa se on itsellekin ollut saada savut sisälle palon alkuvaiheessa. Syksyiseen leivinuunin ja muidenkin kiertohormiperiaatteella toimivien uunien.\nEi kertaakaan sen jälkeen tullut savut sisälle. On seurattava koko ajan tilannetta, jotta näkee että savu menee, minne pitääkin. Jos tulisija on jostain syystä aluksi savuttanut sisään , pitää . Saattaa olla että ilmastoinnin alipaine alkaa vetää tuon takan sisään.\nJos piippua ei voi korottaa, savukaasuimuri voi korjata huonon vedon. Huittisten Huikankulmantiellä leivinuuni savutti rakennuksen sisälle.\nPelastuslaitos hälytettiin paikalle. Paloa ei kuitenkaan ollut, vaan .\nLeivinuunin lämmitys joka päivä\nTakka haisee pahalle\nNunnauuni leivinuunin käyttö\nElintarvikkeiden maahantuonti yritys


Tällä sivulla on esitelty opintojaksojen toteuttamista yhteistyössä Siviksen kanssa. Opintokeskus Siviksen taloudellinen tuki jäsenjärjestöjen koulutukselle tulee opetus- ja kulttuuriministeriön vapaan sivistystyön valtionosuudesta. Tämän vuoksi ne jäsenjärjestöjen opintojaksot, joita Sivis tukee, ovat myös osa Opintokeskus Siviksen toimintaa.\nSivisverkko on Siviksen koulutuksen ohjausjärjestelmä, jonka avulla ohjataan jäsenjärjestöjen koulutusta, huolehditaan Sivis-tukien maksusta sekä ylläpidetään tietoja tilastokeskusta ja opetusviranomaisia varten Siviksen koulutuksiin osallistuneista henkilöistä. Oppilaitoksena Siviksellä on velvollisuus kerätä näitä tietoja. Tarkemmat ohjeet opintojaksoihin liittyvään asiointiin löytyvät Sivisverkon eri toimintojen yhteydestä sekä tämän sivun oikeasta laidasta.\nTarkoittaa esimerkiksi yhtä järjestön toteuttamaa luentoa tai kurssia.\nKesto vähintään yksi opetustunti.\nSisältö vastaa asetettuja tavoitteita ja opintojakso toteutetaan tehdyn suunnitelman mukaan.\nKäytettävät opetusmenetelmät ja toteutustavat tukevat tavoitteiden mukaista oppimista. Yhden opetustunnin pituus on 60 minuuttia, johon tulee sisältyä 15 minuutin tauko.\nVapaaseen sivistystyöhön liittyvä koulutus on merkittävä osa Opintokeskus Siviksen toimintaa. Sivis ei tue järjestöjen yrityksille myytäviä opintojaksoja. Opintojakso-opinnoilla ei saavuteta oikeutta ammatin harjoittamiseen tai suoriteta ammattitutkintoa.\nJäsenjärjestöjen koulutusten ohjauksessa ja tuessa Sivis painottaa strategiastaan ja koulutustehtävästään nousevia tavoitteita.\nOpintojaksot on jaettu Sivisverkossa viiteen eri luokkaan:\nPainopiste: Järjestölle tärkeä koulutusteema, jota se haluaa vuoden aikana painottaa koulutuksissaan.\nOpintojaksomalli: Siviksen kanssa yhdessä suunniteltu toistuva koulutus, joista osallistuja saa todistuksen ja opintorekisterimerkinnän.\nMuu koulutus: Jos koulutus ei sisälly järjestön painopisteisiin eikä sitä toteuteta yhdessä muiden järjestöjen kanssa, siihen valitaan tunnit tästä kohdasta.\nYhteiset: Opintokeskus Siviksen jäsenjärjestöjen tai niiden yhdistysten yhteistyössä toteuttamat koulutukset.\nKoulutus ilman Siviksen tukea: Koulutuksen toteuttaja hyödyntää Sivisverkkoa vain koulutuksen suunnittelussa ja toteuttamisessa eikä koulutukselle haeta Siviksen taloudellista tukea.\nSivisverkossa on palautelomake kaikille opintojaksoille. Alle kuusi tuntia kestävissä opintojaksoissa koulutuksen vastuuhenkilö päättää itse, lähettääkö palautelomakkeen osallistujille. Kuusi tuntia tai kauemmin kestävissä opintojaksoissa Sivisverkko lähettää palautekyselyn automaattisesti kaikille koulutukseen osallistuneille. Koulutuksen vastuuhenkilö voi myös itse lähettää kyselyn heti koulutuksen päättymisen jälkeen tarkistettuaan osallistujaluettelon.\nTutustu myös Järjestöarvioinnin ilmansuuntia -materiaaliin, joka on tuotettu järjestöjen itsearvioinnin tueksi.\nJäsenjärjestön saama taloudellinen tuki perustuu järjestön (ja sen piirien ja yhdistysten) syksyisin Sivisverkossa tekemään vuosisuunnitelmaan ja tuntiehdotuksiin. Järjestö voi laatia Sivisverkossa myös pidemmän aikavälin koulutuksen kokonaissuunnitelman.\nTuntien hinnat vuonna 2018 ovat:\n20,5 euroa/tunti, muu koulutus/painopistekoulutus\n22 euroa/tunti, opintojaksomallikoulutus\n22 euroa/tunti Siviksen jäsenjärjestöjen yhteiset koulutukset\nOpintojaksojen tuki on maksimissaan 55 % koulutuksen hinnasta, kuitenkin enintään tuntilajille määritelty hinta. Taloudellinen tuki maksetaan kouluttajan opetustuntien mukaan. Sivis maksaa opintojaksoissa tukea ryhmäopetuksesta. Ryhmän koko on vähintään seitsemän (7) osallistujaa. Poikkeukset tulee perustella Sivikselle. Koulutuksen kuluiksi lasketaan esim. palkkiot, tilavuokrat, opetusvälineet, osallistujien matkakulut ja lehti-ilmoitukset. Jos opintojakson kuluihin kohdistuu muuta julkista tukea, yhteenlaskettu tuki ei saa olla yli 100 %.\nJärjestö voi hinnoitella muu koulutus/painopistekoulutuksen tunnit eri hinnoille. Painopistekoulutuksen tuntihinnan voi määritellä korkeintaan 22 €/h ja se vähentää samassa suhteessa muun koulutuksen tuntihintaa alemmaksi.\nOpintojakso vanhenee automaattisesti Sivisverkossa, jos sitä koskevaa kuluselvitystä ei ole tehty 60 vuorokauden kuluessa opintojakson päättymisestä. Tämän jälkeen selvitystä ei voi enää laatia.\nKoulutamme järjestöjen työntekijöitä ja vapaaehtoisia Sivisverkon käytöstä. Tutustu koulutustarjontaamme.\nOpintojaksoihin liittyvissä asioissa sinua neuvovat ja ohjaavat koulutussihteerimme sekä koulutusasiantuntijamme:\nkoulutuksen ohjaus (kansanterveys- ja vammaisjärjestöt), koulutus- ja järjestötoiminnan kehittäminen, aluetyö Uusimaa ja Kaakkois-Suomi\nDigipolku töihin -hanke, verkkopedagogiikka, sosiaalisen median koulutus\nPuh. 040 530 2239, Twitter: @minna_pe\nkoulutuksen ohjaus (kansanterveys- ja vammaisjärjestöt), Sivisverkko, verkkopedagogiikka ja verkko-oppimisympäristöt\nkoulutuksen ohjaus (neuvonta-, luonto- ja ympäristöjärjestöt), ammatillinen lisäkoulutus, koulutuspalautteet, aluetyö Pirkanmaa, Häme, Päijät-Häme ja Keski-Suomi\nPuh. 040 717 7017\nkoulutuksen ohjaus (kansanterveys- ja vammaisjärjestöt), järjestökoulutuksen kehittäminen, aluetyö Varsinais-Suomi ja Satakunta\nOpintojaksojen ohjeet 2018


Turku selvittää tiedonkeruunsa laillisuutta – Lomakkeessa kysytään puolison työnantajaa ja lapsen sairauden laatua - Turku - Turun Sanomat\nTurku selvittää tiedonkeruunsa laillisuutta – Lomakkeessa kysytään puolison työnantajaa ja lapsen sairauden laatua\nTurun kaupunki selvittää, onko kaupungin lomakkeella kerätyt tiedot ristiriidassa tietosuoja-asetuksen kanssa.\nTurun kaupunki kerää lomakkeella tietoja työntekijöidensä puolisojen työnantajista sekä lapsen sairauden laadusta.\nKyseessä on lomake, jolla kaupungin työntekijä anoo palkallista poissaoloa lapsen äkil...\nJurmalainen 08.11. 07:59\nTästähän tulee hyvä, vai...\nTurun henkilöstöpolitiikka on jo vuosien ajan ollut uutisten aiheena. Ihmetellään antautumista palkkakilpailussa ja annetaan osaavien työntekijöiden siten ohjaamista muiden työnantajien palvelukseen. Pormestarikin taitaa saada punaisia näppylöitä, kun puhutaan palkkauksen korjailusta ja ehdottaa muita keinoja houkutella väkeä töihin, joita vielä oman väen voimin tehdään. Tavoitehan on ollut jo enemmän, kuin vuosikymmenen ajan päästä eroon käsillään töitä tekevistä ja palkkalistoilla olisi sen jälkeen vain jonkin johtajatehtävän hoitajia avustajineen. Kaikki palveluntuotantoon kuuluva voidaan kilpailuttaa ja rahakorvausta vastaan toimivia kyllä löytyy, ellei heti, niin ajan kuluessa, kun syntyy markkinoita. Tämä uutinen, että' työntekijöiltä vaaditaan selvitystä jopa puolison työpaikasta alkaa olla pöyristyttävien kategoriassa. Pian kysytään tietenkin uskontoa ja lasten koulunumeroita ja verrataan vanhempien antamia tietoja opetustoimen rekistereihin. Näin saadaan joku kiinni valehtelusta ja "me veronmaksajat voimme olla tyytyväiset". Minusta tuon toiminnan olisi oltava perustuslain vastaista. Sen kannattajat ovat mielestäni valmiit yhteiskuntaan, jota valvoo Stasin kaltainen organisaatio, joka valvoo ja ohjaa kansalaisia laulamaan oikeita lauluja jne. Enää ei kitsastelu palkoissa ole ainoa keino päästä työntekijöistä, kun ihmiset alkavat hakeutua töihin isännille, joille hyvät tavat ja lainsäädäntö ovat sen verran selviä, etteivät tunge työntekijöiden koteihin urkkimaan niin, kuin Turku.\nSivullinenIhmettelijä 08.11. 14:56\nSentään palkkaa tulee\nMonella yksityisen sektorin työpaikalla ei palkkaa makseta lapsen sairastellessa, vaikka täyttäisi mitä lomakkeita. Palkatkin on ainakin tilastojen mukaan kohdillaan, muista eduista puhumattakaan. Joten eiköhän ole hyvä, että edes jotenkin vahditaan.\nmielensäpahoittajako 09.11. 20:30\nVast: Sentään palkkaa tulee\nMitäs nuo muut edut on, mistä mainitsit?\nAimäävai? 08.11. 22:15\nJos lomakkeessa kysytään, on kysymyksiin totuundenmukaisesti myös vastattava:\n1. Puolison työnantaja: Viimeksi se taisi olla Cannonball Society tms, nyttemmin ei tietoa\n2. Lapsen sairauden laatu: Tertiäärisyfilis, sanoivat tohtorit, uudemmista diagnooseista ei meikällä tietoa.\nSilti kaupungin palveluksessa haluaisin palvella turkulaisia veronmaksajia parhaan kykyni mukaan. Jumala minua tässä tehtävässä auttakoon!\nSanako opettaa romanialaisia koululaisia oppimaan vieraita kieliä – sopimus voi tuoda lisää työpaikkoja Piispanristille


Olet täällä: Alkuun / Artikkelit / Vakuutusyhtiöiden pelisäännöt vuotovahingoissa kotivakuutusten osalta\nPutkiremonttien tekeminen lisääntyy taloyhtiöissä kiivaaseen tahtiin. Joku taloyhtiö joutuu remontin äärelle, koska vakuutusyhtiö ei anna enää vakuutusturvaa, toisessa yhtiössä taas jatkuvat ongelmat vesi- ja viemärijärjestelmän kanssa pakottavat toimiin. Korjausvaihtoehtoja puntaroitaessa keskustellaan varmasti niin perinteisestä linjasaneerauksesta kuin nykyisistä vaihtoehtoisista korjausmenetelmistä. Mutta mitä sanovat vakuutusyhtiöt – mikä vaikutus menetelmillä on vakuutusturvaan?\nToimitimme seitsemälle vakuutusyhtiöille kysymykset heidän kannoistaan putkiremontteihin. Artikkelisarjan kolmantena, sekä viimeisenä kysymyksenä oli:\nOsakkeenomistajan kannalta (ja isännöitsijän suosituksesta) voi toisinaan vuotovahinkotapauksessa mennä kaikki niin, että suositaankin osakkeenomistajan omaa kotivakuutusta kiinteistövakuutuksen sijaan. Onko silloin kotivakuutuksen korvausten kannalta merkitystä, onko putkisto/järjestelmä remontoitu vai ei?\n”Kiinteistö- ja kotivakuutus: Kiinteistövakuutuksesta korvataan rakennukselle aiheutuneita vahinkoja. Putkiston ikä vaikuttaa kiinteistövakuutuksen perusteella maksettavaan korvaukseen. Putkiston ikä ei vaikuta kotivakuutuksella vakuutetun irtaimiston korvaukseen.”\n”Kiinteistö- ja kotivakuutus: Kiinteistövakuutuksesta korvataan taloyhtiön rakenteisiin ja teknisiin asioihin liittyviä vahinkoja. Kotivakuutus pitäisi ehdottomasti olla siksi, että siitä korvataan sitten asukkaan irtainta omaisuutta, tilapäisasumiskustannuksia yms. Kotivakuutus ei korvaa kiinteistölle (asunto-osakeyhtiölle) sattuneita vahinkoja”\nRakentaminen ja kiinteistövakuuttamisen asiantuntija Anssi Varpe\n”Kiinteistö- ja kotivakuutus: Periaatteessa asukkaan kunnossapitovastuulla olevat rakenteet, kuten tietyt pintarakenteet ja kalusteet voidaan korvata joko kiinteistön vakuutuksesta tai kotivakuutuksesta. Yleisesti käytetään kiinteistövakuutusta, jos vuotovahinko on laajempi ja silloin siitä korvataan myös pintoja. Jos kastuminen rajoittuu vain pintoihin ja kalusteisiin, saatetaan vahinko päättää hakea korvattavaksi kotivakuutuksesta. Useimmiten kuitenkin näin menetellään vain, kun vahinko on luonteeltaan sellainen, että osakas on siihen vaikuttanut. Vanhan putken vuotaessa rakenteissa käytetään useimmiten kiinteistövakuutusta, mutta kotivakuutusta saatetaan käyttää vahingon osan korvaamiseen esim., jos osakas on tehnyt merkittäviä laadunparannuksia. Kotivakuutusta käytettäessä ei putkiston iällä ole merkitystä korvaukseen.”\nKorvaus- ja lakiasiainpäällikkö VT Antti Kolkka\n”Kiinteistö- ja kotivakuutus: Vahinkotilanteessa osakkaalta voidaan vaatia korvausta vain siinä tapauksessa, että hän on huolimattomuudellaan aiheuttanut vahingon. Jos asukas on huolimattomuudellaan aiheuttanut vahingon, määräytyy asukkaan omavastuu hänen kotivakuutuksensa vastuuvakuutuksen mukaisesti. Asukkaan irtaimen ja vastuulla olevien kiinteiden sisusteiden osalta menee asukkaan oma omavastuu, muttei kiinteistön putkien ikään perustuvaa ikävähennystä.”\nTuotepäällikkö Harri Häkkinen\n”Kiinteistö- ja kotivakuutus: Ikäpoistot ovat käytössä myös kotivakuutuksen puolella. Ikäpoistojen suuruudessa voi kuitenkin olla eroavaisuuksia kiinteistö- ja kotivakuutusten välillä.”\nOsastopäällikkö Petri Parviainen\n”Kiinteistö- ja kotivakuutus: Jos taloyhtiössä sovitussa kunnossapitovastuun jaossa ei ole poikkeamaa normaalista (Taloyhtiön vastuunjakotaulukko), rakenteet eivät ole osakkaan kunnossapitovastuulla, eikä valintatilannetta käytettävästä vakuutuksesta ole. Jos vahinko koskee vain pinnoitteita (esim. käyttölaitevuoto), on mahdollista käyttää myös osakkaan vakuutusta. Kotivakuutuksissa on yleensä pienemmät omavastuut, eikä Pohjantähden kotivakuutuksessa tehdä vähennyksiä vuotaneen putken iän perusteella.”\nRyhmäpäällikkö Jani Korhonen\n”Kiinteistö- ja kotivakuutus: Asunnon haltijan irtaimen omaisuuden vakuutuksessa eli kotivakuutuksessa ei ole ikävähennyksiä, jos vakuutusta käytetään rakennuksen vuotovahingoista aiheutuneiden vahinkojen korvaamiseen.”\nKysymykset on kerätty vakuutusyhtiöiltä huhtikuun 2013 aikana. Edellisillä viikoilla toimme esiin kysymykset vakuutuskäytännöistä perinteisissä putkiremonteissa sekä ”uuden menetelmän” putkiremonteissa.\nKategoriassa: Artikkelit, Korjaaminen Avainsanoilla: Fennia, Folksam, IF, kiinteistövakuutus, kotivakuutus, LähiTapiola, Pohjola, putkiremontit, Turva, vakuutukset, vakuutusturva, vakuutusyhtiöt


terms and conditions - JAS-kamerakauppa\nJAS Kamerakauppa / JAS Tekniikka Oy:n verkkokaupan toimitusehdot\nVerkkokaupan tuotteita myy JAS Kamerakauppa / JAS Tekniikka Oy, jäljempänä JAS Tekniikka Oy. Y-tunnus 1091427-9\nMyymme tuotteita yrityksille ja täysi-ikäisille yksityishenkilöille Suomeen ja EU-alueelle. Uusien tuotteiden hinnat sisältävät arvonlisäveron. Käytetyissä ja vintage tuotteissa ei ole vähennettävää arvonlisäveroa, ellei siitä ole mainintaa tuotetiedon yhteydessä.\nToimitamme tuotteita Suomen ulkopuoliselle EU-alueelle y-tunnuksen (VAT no) omaaville yrityksille ja yhteisölle ilman arvonlisäveroa, sikäli kuin tilatuissa tuotteissa arvonlisävero on vähennyskelpoinen.\nTuotteet tilataan pääsääntöisesti internetin välityksellä osoitteesta www.jaskamerakauppa.fi ostoskorin kautta.\nerittelyn ostetuista tuotteista\nKirjautuneena asiakkaana voit tarkastaa tilauksen sisällön myös käyttäjätilin kautta ja tarkastella myös aikaisempia ostoksiasi.\nKun tilauksesi on postitettu saat Postin seurantakoodin sähköpostina tai tekstiviestinä.\nTuotteet ja niiden postikulut maksetaan tilauksen yhteydessä. Verkkokaupassa voidaan maksaa seuraavilla maksutavoilla: Nordea, Osuuspankki, Danske Bank, LähiTapiola, Aktia, Nooa, Paikallisosuuspankit, Säästöpankit, Handelsbanken, S-Pankki, Ålandsbanken, Klarna-tili, Collector lasku / osamaksu, Mobilepay, OmaOP sekä maksukortit. Maksaminen tapahtuu Paytrail Oyj:n sivuston kautta. Maksutapana on myös tilisiirto ennakkomaksuna.\nMaksunvälityspalvelun toteuttajana ja maksupalveluntarjoajana toimii Paytrail Oyj (2122839-7) yhteistyössä suomalaisten pankkien ja luottolaitosten kanssa. Paytrail Oyj näkyy maksun saajana tiliotteella tai korttilaskulla ja välittää maksun JAS Tekniikka Oy:lle. Paytrail Oyj:llä on maksulaitoksen toimilupa. Reklamaatiotapauksissa pyydämme ottamaan ensisijaisesti yhteyttä tuotteen toimittajaan.\nPostitamme tuotteet, kun maksusuoritus näkyy tilillämme. Maksusuoritukset osoitetaan JAS Tekniikka Oy:n tilille, tilausvahvistuksen tietojen mukaisesti. Emme toimita tuotteita postiennakolla.\nKäsittelemme tilauksen kaupan aukioloaikana kun maksu on suoritettu. Jos maksuna on tilisiirto ennakkomaksuna, pidämme varausta 5 arkipäivää jonka jälkeen tilaus raukeaa mikäli maksu on suorittamatta.\nPostitamme tuotteita jokaisena arkipäivänä. Pankkiyhteyksistä riippuen hyväksytty maksusuoritus näkyy meillä 1-3 arkipäivän kuluttua laskun maksamisesta, minkä jälkeen pääsääntöisesti toimitamme tavarat.\nPoikkeavista toimitusajoista tiedotetaan JAS Kamerakauppa etusivun "Ajankohtaista"-osassa tai kyseisellä tuotesivulla.\nMikäli tilattu tuote on päässyt loppumaan tilauksen teon jälkeen, ilmoitamme poikkeavasta toimitusajasta viipymättä.\nVoit tilata myös tuotteita joiden kohdalla on normaalia pidempi toimitusaikamerkintä. Toimitamme tuotteen heti sen saavuttua varastoon.\nJAS Tekniikka Oy pidättää oikeuden olla toimittamatta suuria eriä kerralla ilman, että asiasta on erikseen etukäteen sovittu.\nJAS Tekniikka Oy:n tuotetiedot perustuvat maahantuojien tai valmistajien ilmoitukseen. Emme vastaa mahdollisista virheellisesti ilmoitetuista tuotetiedoista. Virheellinen tieto oikeuttaa maksimissaan käyttämättömän tuotteen palauttamiseen 14 vrk kuluessa.\nUusilla tuotteilla on pääsääntöisesti 12 kk takuu tai pidempi, jos siitä on erikseen ilmoitettu. Tuotekohtaiset takuuehdot löytyvät laitteiden takuukorteista, käyttöohjeista tai kuitista joka myös toimii takuukorttina useimmille tuotteille.\nKäytetyillä tuotteilla on JAS Tekniikka Oy:stä ostettaessa 6 kk takuu. Vikatapauksessa korjauskulujen ylittäessä laitteen arvon maksimikorvaus on kaupan purku ja kauppahinnan palautus mahdollisella käyttöhyödyllä vähennettynä.\nVintage tuotteet myydään siinä kunnossa kun ne ovat kaupantekohetkellä. Vintage tuotteet ovat tarkoitettu lähinnä keräilykäyttöön, eikä niiden kunto välttämättä mahdollista vakituista käyttöä. Vintage tuotteille ei myönnetä takuuta. Jos ehjäksi ilmoitettu tuote osoittautuukin virheelliseksi heti sen saavuttua on maksimikorvaus kaupan purku. Asiasta on otettava yhteys JAS Tekniikkaan 14 vrk kuluessa.\nToimituskulut sisältävät posti- ja pakkauskulut. Voit katsoa toimituskulut valittuasi ostoskorin maksu- ja toimitustavan. Toimitamme tilaukset Postin välityksellä pakettina tai maksikirjeenä, vain pakettia voi seurata lähetystunnuksella. Mikäli toimitus halutaan "särkyvää" -pakettina, lisätään toimituskuluihin erilliskäsiteltävän paketin maksu Postin voimassaolevien hintojen mukaan. Lisätietoja Postin pakettivaihtoehdoista, maksuista ja kuljetustavoista saat osoitteesta http://www.posti.fi/\nSuomen ulkopuoliselle EU-alueelle toimitamme normaalikokoiset tilaukset lentorahtina.\nsekä kopio JAS Tekniikka Oy:n tilausvahvistuksesta\nTuotteet voi palauttaa Postin välityksellä tai tuomalla myymälöihimme. JAS tekniikka Oy ei lunasta postiennakolla tai Matkahuollon kautta tulevia lähetyksiä. Lähetyskuluista vastaa asiakas.\nPalautettavat tuotteet tulee pakata ja pehmustaa huolellisesti. Kameroiden yms. laitteiden myyntipakkauksiin ei saa kiinnittää teippiä tai osoitetarroja. Tuotteet tulee pakata kuljetusta varten erilliseen kuljetuslaatikkoon. Vaurioituneessa myyntipakkauksessa palautuva tuote ei oikeuta kauppasumman täyteen palautukseen.\nJAS Tekniikka Oy / JAS Kamerakauppa\nOngelmatilanteet kuljetuksen sekä viallisten tuotteiden osalta\nMikäli tuote on kadonnut kuljetuksen aikana, vioittunut tai asiakkaalle on toimitettu väärä tuote, tulee asiakkaan ilmoittaa virheestä välittömästi sähköpostilla osoitteeseen myynti@jastekniikka.fi tai postitse\nJAS Tekniikka Oy / Myynti\nJAS Tekniikka Oy käsittelee kaikki asiakastiedot täysin luottamuksellisesti.\nJAS Tekniikka Oy sitoutuu olemaan luovuttamatta asiakastietoja kolmannelle osapuolelle.\nJos toimitusten, maksujen tai muiden ehtojen suhteen tulee kysyttävää, voit osoittaa kysymykset:\nmyynti@jastekniikka.fi tai puhelimitse arkisin klo 9-17 välisenä aikana 010 292 3090\n(operaattoriveloitus lankap. 8,28 snt/puh + 5,95 snt/min tai matkap. 8,28snt /puh + 17,04 snt/min).\nTervetuloa asioimaan JAS-kamerakauppaan!


heinäkuu 2017 - Joblink\nheinäkuu 11, 2017 | Joblink Blogi\nTyöntekijän kokemuksia: Riku\nKun aikani armeijassa lähestyi loppuaan, aloin miettiä kuumeisesti, mistä löytäisin töitä ja mieluusti vielä töitä, joista pitäisin. Muistin kuinka olin ennen palveluksen aloittamista käynyt työhaastattelussa, josta oli jäänyt hyvä maku suuhun. Kyse oli Joblinkistä ja silloin haastattelija sanoi minulle, että jos vielä armeijan jälkeen tarvitsisin töitä, voisin ottaa heihin yhteyttä.\nArmeijaa oli muutama viikko jäljellä ja sain sovittua sopivan päivän, jotta sain käydä haastattelussa. Joblink tuli tässä hienosti vastaan ja haastattelija ymmärsi tilanteeni. Huomasin, että näin ei todellakaan toimita joka paikassa. Haastatteluun mennessäni minulla ei ollut päivääkään kokemusta työskentelystä kaupan alalla. Olin vain ajatellut, että tuo on työ, josta voisin pitää, kun tiesin viihtyväni parhaiten asiakaspalveluhommissa.\nHain alun perin vain kassatyöntekijäksi, mutta haastattelussa minulta kysyttiin, olisinko kiinnostunut työskentelemään myös palvelutiskillä. Kuulemma sopisin siihen hyvin. Tätä oli vaikeaa uskoa silloin, sillä kokemusta tällaisesta työstä minulla ei ollut. Ajatus kuitenkin kiehtoi ja totta kai suostuin heti, kun koulutusta tehtävään tarjottiin.\nTykästyin kaupan töihin saman tien ne tosissaan aloitettuani. Perehdytyksissä sain riittävät perustaidot ja hyvät vinkit työn tekemiseen, eikä aloittaessa tullut sen suhteen paniikkia. Opin jatkuvasti uutta ja pääsin työskentelemään monissa kivoissa kaupoissa. Aluksi varsinkin palvelutiskillä työskennellessäni tuntui, etten todellakaan osaa tarpeeksi ja monesti jouduinkin tilanteisiin, joissa oltiin kaukana mukavuusalueeltani. Onneksi tapasin monia mahtavia työkavereita, jotka opettivat minulle koko ajan uutta ja yritin parhaani mukaan kopioida sen, mitä he tekivät.\nJoulukuun alussa Lauttasaareen avattiin uusi Supermarket ja aloin saamaan vuoroja sieltä. Työnkuvani muuttui jatkuvasti ja haasteita riitti. Oikeastaan vasta siellä tajusin, että ilman kokemustakin pärjää lähes joka tilanteessa, jos vain asennoituu oikein. Kaupassa työskennellessä asiakkaat ovat kuitenkin pääosassa, ja pelkästään sillä, että jaksaa hymyillä ja olla positiivinen on iso vaikutus.\nTässä vaiheessa voi jo sanoa, että Joblinkin haastattelija aavisti täydellisesti sopivuuteni palvelutiskille. Nykyisin olen supermarketissa vakiotyöntekijä kiitos Joblinkin, jonka kautta sain ensinnäkin hyvän perehdytyksen työhön ja sen lisäksi rutkasti arvokasta kokemusta erilaisista työympäristöistä ja tehtävistä.


Muotistavalmistus | WendaShop\nVeneen valmistus muotista\nTässä esimerkissä valmistetaan soutuvene (pituus noin 4 m).\nMuotin käsittely: Jos ko. muotti on ollut käytössä juuri ennen ja siitä on tähän mennessä otettu useita irrotuksia ( > 6 kpl) eikä se myöskään ole kastunut esim. sateessa, on mahdollista aloittaa tekeminen suoraan pölyjen pyyhkimisellä ja gelcoatin levityksellä.\nJos kuitenkin viime irrotuksesta on kulunut useita kuukausia tai muotti on ollut ulkona sateessa ja auringossa useita päiviä on se vahattava joko kerran tai monta kertaa riippuen sen kunnosta. Irrotusvahana käytetään tarkoitukseen valmistettua vahaa. Siis purkin päällä lähes aina lukee ”mold release wax”. Muiden vahojen styreeninsietokyky on aina arvoitus. Vaha levitetään ohuelti…. tasoitetaan … kiillotetaan ja annetaan liuotinhöyryjen haihtua muutama tunti….ja alusta uudestaan….jne. Tärkeää; kiillotuksessa käytetään vain järkeä – ei voimaa, jotta ei hangattaisi vahaa pois. Viimeisen kiillotuksen jälkeen on hyvä pitää nk. yön-yli tauko, jotta vaha ehtii varmasti kunnolla kovettua ennen gelcoatin levitystä.\nGelcoatin levitys tehdään joko pensselillä tai telalla kahteen kertaan. Ruiskumaalaus on viisainta unohtaa. Kummallakin kerralla levitetään vähintään 300 g/m2. Koska työskentelyaika on vain 20-25 min on suurin mahd. määrä noin 3kg per kerta 4-metrisen soutuveneen pinta-ala on noin 8 m2 tässä esimerkissä ja silloin tuo 3 kg on juuri sopiva määrä per kerta.\nGelcoat´iin annostellaan kovetinta lämpötilasta riippuen 1,5….2,3 %. Jos lämpötila on vain 16 ast. (minimi) tarvitaan kovetinta 2,0…2,3 %. Lämpötilan ollessa luokkaa 19 – 22 ast. on kovetinannostus noin 1,7 %.\nKun ensimmäinen gelcoatkerros on levitetty, käännetään muotti sellaiseen asentoon, että styreenikaasu ilmaa raskaampana voi ”valua” pois, ellei kallistaminen onnistu, voidaan käyttää tuuletinta. Voimakas tuuletus ei ole suositeltavaa vaan kevyt ” lehmän hengitys ”, joka ajaa hissukseen styreenikaasun pois muotista. Jos näin ei toimita, on todennäköistä, että kovettuminen on siellä kölinpohjalla hyvinkin vaillinaista. Toinen gelcoatkerros on mahdollista levittää kun ensimmäinen on kovettunut sen verran, että kevyesti painamalla ja samalla sormea pyörittäen ei sormeen tartu ensinkään väriä. Tämä tarkoittaa ajassa 2 – 4 tuntia. Maximiväli on 24 h.\nToista kerrosta levittäessä on kiinnitettävä huomiota gelcoatin määrään. Sitä on tälläkin kertaa levitettävä vähintään tuo jo mainittu 300 g/m2. Kovettumisprosessi jää vajaaksi ohuimmilla kerroksilla. On järkevää annostella tähän toiseen geelaukseen kovetinta hieman ensimmäistä kertaa enemmän, luokkaa 0,2 – 0,5 prosenttiyksikköä.\nKun toinenkin gelcoatkerros on kovettunut tuon saman 2-4h ja sormitesti tehty, niin voidaan aloittaa laminointi. Ensimmäinen kerros tehdään yleensä 300 g/m2:lla lasikuitumatolla. Ensin levitetään telalla polyesterihartsia gelcoatin päälle ja sitten asetetaan etukäteen sopivaksi revitty/leikattu pala lasikuitumattoa sen päälle. Huolehdi siitä, että maton alla on kaikkialla hartsia. Samalla telalla telataan matto kiinni gelcoat´iin ja lisätään hartsia paikkoihin jotka eivät vielä ole kastuneet. Edetään seuraavaan palaseen mattoa. Siis alle hartsi ja sitten matto. Matonpalojen ”liitos” toisiinsa tehdään limittämällä niitä noin 10 cm. Limitys on hieman siistimpi kuin se tehdään revityillä reunoilla. Kovatelaus voidaan suorittaa joka matonpalan jälkeen heti tai useamman palan jälkeen. Tietenkin ennen kuin hartsi geeliytyy. Kovatelaamalla saadaan paitsi ilma pois laminaatista myös ”puristettua” ylimääräinen hartsi maton alta esiin ja samalla laminaatti tulee huomattavasti siistimmäksi ja tasaisemmaksi. Tuo limityskohtakin selvästi ohenee ja tasoittuu. Kovatela on useimmiten alumiinia. Myös muovista valmistettuja on markkinoilla kuten myös ”pulloharjanomaisia” teloja. Tuo viimeinen tyyppi on ensimmäisen mattokerroksen laminoinnissa ”turvallinen”. Alumiinitelan kulmat saattavat liika kovaa painettaessa rikkoa gelcoatin. Varsinkin sisänurkissa on kovatelan lisäksi käytettävä pensseliä ja jopa sormea varmistamaan ilmaus. Käytä kunnollisia suojakäsineitä.\nKun ”ykkösmatto” on laminoitu, annetaan sen kovettua (3 – 48 h). Ennen laminoinnin jatkamista hiotaan kovettuneesta laminaatista siinä mahdollisesti olevat ”piikit” ym. epätasaisuudet pois kevyesti käsin paperilla (P60 – P100).\nTästä laminointi jatkuu useimmiten 450 g/m2:lla matolla samaan tapaan kuin ensimmäinen mattokerroskin. Gelcoat + ”ykkösmatto” tekee yhteensä noin 1,5 mm. Mattokerrokset (450 g/m2) tästä eteenpäin antavat lähes 1 mm paksuutta kukin.


Tahdon Asiat: koulussa kaikki hyvin\nMartta saattaa lapset koulubussille aamuisin\nSunnuntaina Tättiksen on vaikeaa saada unta. Sitä jännittää ihan kamalasti, eikä siihen auta yhtään vaikka mä kuinka sanon sille ettei mua kyllä huoleta yhtään pätkää. Se kysyy olenko huolissani pojista ja vastaan etten ole huolissani niistäkään, mutta vähiten kyllä Tättiksestä. On välitodistusten aika. On kehityskeskusteluviikko.\nparkourissa treenataan myös voimaa\nJos ihan totta puhutaan olen ollut vähän huolissani Ollipollin koulunkäynnistä. Ei niin että siitä nyt varsinaisesti pitäis tässä vaiheessa vielä huolehtia, huidelkoot menemään, mutta kun kotoa katsottuna fiilis on ollut se ettei jannua ihan kauheesti kiinnosta mitä koulussa tapahtuu. Odotukset ei olleet kovin korkealla maanantai-iltapäivällä kirjekuorta avatessa. Kun muissa perheissä juhlitaan kymppejä, mä olin valmis skoolaamaan jokaiselle kuutoselle. Olin pyllähtää takapuolelleni kun pojan kirjekuoresta paljastui sangen oivallinen välitodistus ja lukuaineiden keskiarvokin oli 7.5. Katsoessani jannun lukutaidon terstituloksia kyyneleet silmissä, kaikki mun kehityskeskustelua varten varaamat palopuheet valui tyhjinä hiekkaan, sehän pärjää aivan loistavasti – ei muuta sanottavaa.\nKentsun palaverissa on läsnä opettajan lisäksi erityisope. Olen pyytänyt pilkkomaan ajan kahtia niin että Kentsu on mukana ekan puolikkaan ja toka puolikas voidaan puhua asiaa ilman ylisanoja. Sen ekan puolikkaan Kentsu pohtii itse omaa koulunkäyntiään ja miettii mahdollisia kehityskohteita, kuten pulpetin järjestystä, tai sitä että tehtävät vois ehkä tehdä ekalla kerralla niin että niihin vähän paneutuukin. Toka puolikas me mietitään näitä aikuisten kesken. Sitä että opettaja palauttaa saman tehtävän Kentsulle kahdesta neljään kertaan ennen kuin se on tehty oikein, ei siksi ettei se osais vaan koska sillä nyt vaan on niin kiire. Opettaja esittelee mulle monisteita jotka on sateenkaarenkirjavia erivärisistä tusseista – jokaiselle korjauskierrokselle omansa. Ekalla kierroksella se on tehnyt uudelleen kaiken, tokalla puolet, kolmannella neljänneksen, viimeisellä vähän hienosäätöä.\nMe muokataan sen erityisopetussuunnitelmaa vähän ja siirretään se tekemään kaikki kokeet kahdestaan koulunkäyntiavustajan kanssa, niin että sillä on vieressä aikuinen joka voi muistuttaa sitä että sen pitää hidastaa ja tarkistaa vastaukset eikä vaan arpoa seuraava vastaus. Tää päätös tehtiin siltä pohjalta että ennen Kentsun pitkää sairauspoissaoloa se teki kokeen muitten kanssa luokassa ja tulokset oli enemmän tai vähemmän surkeita. Palattuaan kouluun se teki useamman kokeen jälkikäteen kahdestaan koulunkäyntiavustajan kanssa, koska oli ollut poissa koulusta koepäivänä ja veteli pelkkiä kiitettäviä – hiljainen tila ja aikuinen muistuttamassa että pitää hidastaa.\nTättiksen palaverissa on toisenlaista. Erityisopetussuunnitelmaa hiotaan ensiviikolla. Nyt puhutaan vaan välitodistuksesta ja tavoitteista loppukeväälle. Paikalla on Tättiksen erityisope, opettaja ja opettajaharjottelija. Matematiikan ja tiedeaineidenopettaja on laittanut viestiä ja koulupsykologi laittoi mulle erikseen sähköpostia. Reksi piipahtaa luokassa ja sanoo yrittävänsä olla paikalla maanantain palaverissa. Opettaja kysyy saako harjoittelija seurata keskustelua, vastaan että tottakai saa.\nOpettaja avaa tilaisuuden kertomalla harjoittelijalle että Tättiksen keskustelu poikkeaa monista muista oppilaista koska kehittämiskohteet löytyy varsinaisen opetussuunnitelman ulkopuolelta. Tättis harjoittelee ryhmässä toimimista, vuorovaikutusta, läksyjen tekemistä, ja ilmeiden ja eleiden tunnistamista – mikä on sopivaa, mikä ei? Matematiikanopettajan kirjeessä todetaan että Tättis on lahjakas, tekee kovasti töitä ja tykkää olla oikeassa. Oma opettaja kehuu miten Tättiksen ryhmätyöskentelytaidon on parantuneet.\nTästä on hyvä jatkaa. Maanantaina palaveerataan Tättiksen tarvitsemista tukitoimista, mutta jokainen meidän kolmesta viihtyy koulussa. Jokaisella on ystäviä ja jokainen näistä on edennyt omalla polullaan joko odotusten mukaisesti tai ylittäen kirkkaasti niin koulun, kuin meidän vanhempienkin mielikuvan siitä mitä on odotettavissa.\nLabels: arki, elämä, Erityisope, harrastus, IEP, itse, konferenssi, koulu, lauma, Ope, Reksi, terapia


JOUKKUE SAKSAN PÄÄNÄYTTELYYN VUONNA 2009 - SPL keskustelu\nJOUKKUE SAKSAN PÄÄNÄYTTELYYN VUONNA 2009\nViesti Kirjoittaja Auli Impola » 13 Heinä 2008 08:52\nHallitus on päättänyt lähettää joukkueen Saksan päänäyttelyihin alkaen 2009. Joukkue valitaan tiettyjen valintakriteerien mukaan. Kriteerit julkaistaan pikapuoliin liiton sivuilla. Siinä julkaistaan myös pistetaulukko. Huomattavaa on, että pisteiden keruu alkaa jo TAMPEREEN PÄÄNÄYTTELYSTÄ!!!\nSuomesta lähetetään maksimissaan 5 koirakkoa, joille myönnetään 1000 € matkaraha/koirakko. Joukkueeseen voi osallistua myös, vaikka ei varsinaiseen joukkueeseen valitakaan. Tällöin liitto ei myönnä matka-avustusta ja koirakko osallistuu omalla kustannuksellaan.\nRe: JOUKKUE SAKSAN PÄÄNÄYTTELYYN VUONNA 2009\nViesti Kirjoittaja Anne Kurki » 13 Heinä 2008 18:01\nWow. Tuohan on hieno uutinen.\nViesti Kirjoittaja Auli Impola » 13 Heinä 2008 19:40\nMinusta viisas päätös. Koska kaikkien liiton jäsenten pitää olla samanarvoisessa asemassa, pitää tukea tätäkin rodunomaista harrastusta. Tarkoitus on on myös auttaa suomalaisia koiria näkyviin maailmalla. Toivottavasti saadaan paljon koiria jo Tampereen näyttelyyn. Kannattaa ilmoittaa koiransa, jotta saadaan pistelasku käyntiin. Huom! VA -arvosanasta saa 10 extrapojoo!


Salainen metsäpolkuni: tammikuuta 2016\nYhdeksän kuvaa 9-vuotiaasta pikkusiskostani. Kuvaushetki oli melko käsittämätön välillä. En oikein tiedä mitä hauskaa on lauseissa "leuka vähän alemmas" ja "älä liiku". Annikan mielestä nämä sanat olivat aivan järjettömän hauskoja, eikä naurusta tullut loppua. Kyllä oli kärsivällisyys koetuksella välillä, kun nauru vain jatkui ja jatkui. Onneksi jossain vaiheessa se laantui ja saatiin napattua muutama kuva. Kuitenkin sen parin kuvan jälkeen riemu repesi ja taas naurettiin kuin viimeistä päivää. Sain kuitenkin mielestäni kivoja kuvia ja taas olen yksiä kuvauksia rikkaampana.\nEn ole ikinät kuvitellut kuinka kivaa onkaan kuvata hyvällä valolla ja kotona kaiken lisäksi. Se on jotenkin niin palkitsevaa ja vihdoin alkaa tuntumaan siltä, että olen löytänyt oman juttuni. Minua ei ole suotu hyvällä lauluäänellä tai piirtämistaidoilla ja aina olen harmitellut, kun en ole hyvä missään tietyssä. Joka päivä haluan kehittyä enemmän ja enemmän valokuvauksessa ja se tuntuu omalta jutulta.\nLähettänyt Jessica klo 20:15 Ei kommentteja:\nEnsimmäiset kuvat ihan ikiomassa kotistudiossani. Kuinka iloiseksi voikaan tulla? Olin aivan järjettömän iloinen, kun sain kaiken kasaan. Olin myös hämmentynyt kuinka paljon softbox pehmentää valoa ja taas jälleen hymyilin vain, kun kaikki tuntui toimivan niin hyvin. Olisipa mulla loputtomasti malleja, niin voisin vain keksiä uusia kuvausteemoja ja kuvata niin paljon kuin sielu sietää haha.\nKuvaaminen on niin lähellä sydäntäni, voisin kuvailla päivät pitkät, jos se vain olisi mahdollista. Hienointa olisi tietenkin rakentaa ura tästä, mutta valitettavasti kokopäiväisesti se ei oikein ole mahdollista. Ehkä sivutyönä joskus pääsen tätä tekemään, katsotaan mitä tulevaisuus tuo tullessaan.\nOlen yrittänyt vanhempaa pikkusiskoani suostutella myös mallikseni, mutta vielä ei ole suostumusta tullut. Ehkä saan vielä käännettyä hänen päänsä joku päivä, ainakin toivon näin. Onneksi pienin siskoni tykkää hymyillä kameralle, eikä se vaadi oikeastaan mitään suostutteluja. Ensi viikolla otetaan hänestä 9-vuotis synttärikuvat, joten vielä on luvassa lähiaikoina toiset studiokuvat!\nLähettänyt Jessica klo 22:22 10 kommenttia:\nLähettänyt Jessica klo 10:57 8 kommenttia:\nLähettänyt Jessica klo 21:51 8 kommenttia:\nTörmäsin tälläiseen ideaan, että otetaan uusi kuva joka viikko jostain tietystä teemasta. Teeman saa päättää itse tai voit seurata jotain tiettyä listaa, ihan miten itse haluat. Mielestäni tämä oli erittäin kiva idea, joten päätin ryhtyä tähän. Eli joka viikko mietin itselleni jonkun teeman ja yritän parhaani mukaan valokuvata sen mieleiselläni tavalla. Katsotaan miten mun käy, pelottaa lähteä vuoden mittaiseen haasteeseen mukaan, mutta toivotaan, että pystyn toteuttamaan tämän. Olisi aivan huikeaa onnistua tässä!\nLöysin tämän idean tosiaan eilen illalla, joten ensimmäisen viikon aika on hieman tiukilla jo. Katselin tällä viikolla ottamiani kuvia ja oli tarkoitus tehdä paljon laajempi postaus, mutta kello tikittää kovaa vauhtia eteenpäin ja kouluunkin pitäisi aamulla nousta. Jostain syystä kyseinen kuva on mieleeni, siinä on tiettyä kipinää. Hieman vihertävää, lumihiutaleita ja vapauden fiilis. Aita yrittää rajoittaa lehtien elämää, mutta kasvi ei anna periksi ja yrittää päästä läpi. Ehkä kurottelee vapauteen tai toivoo pääsevänsä lähimpään rakennukseen lämmittelemään. Tälläinen fiilis mulle tästä kuvasta tulee. Jännittävää, miten näinkin yksinkertainen kuva saa jotain näin voimakasta aikaan.\nJos joku lähtee tähän haasteeseen mukaan, niin ehdottomasti laita linkkiä kommenttiin! Olisi aivan huikeaa nähdä miten muut toteuttavat tätä!\nLähettänyt Jessica klo 23:25 2 kommenttia:\nNäin talven tullen olen innostunut enemmän "studiokuvista" ja nämä ovat yhdet suosikeistani. Pullollinen kuivashampoota värjäsi Emman hiukset aika hyvin ja hajusti huoneenkin melko mukavasti. Aluksi meillä oli idea jääkuningattaresta, mutta mielestäni näistä kuoritui jotain aivan muuta. Tyytyväinen kuitenkin olen ja niin oli mallikin!\nSain joululahjaksi studiovalon ja uusia suunnitelmia tulee koko ajan vain lisää ja lisää. Tarkoituksena on nyt rakentaa itselleni taustakangasteline (jos sitä siksi voi kutsua) ja värjätä taustakangas. Voisin toteuttaa nämä kaikki nyt ja heti, mutta pitää sitä kai välillä suunnitellakin. Ensimmäiset kuvaukset on jo tiedossa, äitini tilasi siskostani 9-vuotis syntymäpäiväkuvat ja nimenomaan tilasi. Hauskaa miten virallisesti hoidettiin juttelu tästä äidin kanssa. En millään malttaisi odottaa, että pääsen toteuttamaan kaikkia ideoita!\nLähettänyt Jessica klo 22:54 Ei kommentteja:\nLähettänyt Jessica klo 12:33 Ei kommentteja:


Kirjoittaja Aihe: Jalkapallo Topic (Luettu 40483 kertaa)\nVs: Jalkapallo Topic\n« Vastaus #40 : 03.07.2016 22:49 »\nHöh. Odottelin hienoa matsia vaan eipä tullut sellaista. Harmi kun Islanti romahti tällätapaa. Niin mainiosti taisteli tiensä tähän saakka.\nNeljä nolla eka puoliaika. Ihme jos ei Ranska nyt jämähdä puolustukseen.\nNo, Ranskalta kyllä erittäin näyttävää hallintaa.\n« Vastaus #41 : 03.07.2016 22:54 »\nTässä nyt näkyy, että ei Islannilla oikeasti hirveästi sanomista ns. suuria vastaan ole. Englannin surkeuden piikkiin menee pitkälti pääsy tähän vaiheeseen. Islannille mestaruus oli jo päästä jatkoon alkulohkosta.\n« Vastaus #42 : 03.07.2016 23:00 »\nToivottovasti ne edes maalin tekis. Tosin voittajia ne on jo nyt.. Toivottovasti Ranska menis loppuun asti\nA3 TFSI BS s tronic fl-17\n« Vastaus #43 : 03.07.2016 23:08 »\nLainaus käyttäjältä: TeBsu - 03.07.2016 23:00\nToivottovasti ne edes maalin tekis. Tosin voittajia ne on jo nyt..\nTästä Tebsun kanssa täysin samaa mieltä Pienestä maasta uskomaton joukkue joka pääsi pitkälle...\nJos jokin asia on varma, niin se on aivan varma.\n« Vastaus #44 : 03.07.2016 23:34 »\nJuuri näin. Ois heille suonut esim 2-1 Ranskaa vastaan. Tämä koripallotulos ei tunnu niin kovin hyvältä.\n« Vastaus #45 : 03.07.2016 23:53 »\nNo, toinen puoliaika Islannille 2-1. Ei huono. Ranska oli eri luokassa kokonaisuutena. Tämä jälkimmäinen puolisko oli mukavampaa katsottavaa.\nRanska saakin sitten Saksan vastaansa seuraavaksi.\n« Vastaus #46 : 04.07.2016 06:54 »\njep, onneksi saivat pari sisään. mielestäni tuo oli ihan ok tulos eikä ketään ns. menettänyt kasvojaan liian isolla romahduksella. tämä oli oikeastaan tulos millaisia olisi alunperin odottanut näkyvän Islannilla jo alkulohkossa..\nMutta näin se menee, ennakko-odotukset eivät aina täsmää ja hyvä niin. Islanti taisteli hienosti koko kisat.\nTässä matsissa Ranska oli ihan omaa luokkaansa. Toki olihan Islannilla jo ekalla puolikkaalla pari tosi hyvää yksittäistä maalipaikkaa. Kuka tietää mitä olisi käynyt jos olisivat sen 2-1 maalin saaneet sisään.. Olisiko Ranskan peli tukehtunut? Islanti saanut suonenvedon ja laittanut toisen perään?\n« Vastaus #47 : 07.07.2016 00:11 »\nEli finaalissa sitten vastakkain Ranska ja Portugali? Joka tapauksessa toivon Portugalin voittavan, että saataisiin uusi maa mestareiden listalle.\n« Vastaus #48 : 07.07.2016 00:13 »\nSaksa vie, poissaoloista huolimatta. Vie myös sen finaalin.\n« Vastaus #49 : 07.07.2016 08:47 »\nportugali - ranska voisi olla virkistävän erilainen pari finaalissa..\n« Vastaus #50 : 07.07.2016 18:00 »\nOnhan se hienoa, että Portugali voitti edes yhden ottelun näissä kisoissa.\nOlen lakossa, kunnes Autostadium alkaa noudattaa Kuluttajansuojalakia mainonnan tunnistettavuudesta.\n« Vastaus #51 : 07.07.2016 19:15 »\nToivottavasti Portugali voittaa sen tärkeimmän pelin, finaalin\n« Vastaus #52 : 07.07.2016 19:43 »\nLainaus käyttäjältä: skt1 - 07.07.2016 19:15\nEi voi kyllä puhua ääneen tuommoisesta, tulee huono olo. Oksettava joukkue jonka olisi pitänyt jäädä jo lohkoon.\n« Vastaus #53 : 07.07.2016 20:24 »\nIhan sama kuka voittaa, kunhan se EI ole Saksa.. (eikä Espanja, jonka luojan kiitos putosi jo pois)\n« Vastaus #54 : 07.07.2016 22:19 »\nIhan viihdyttävä matsi ollut tähän mennessä. Ranskan paras maalitekopaikka oli kyllä hienosti pelattu.\nLuotettava matkakumppani myynnissä:\n« Vastaus #55 : 07.07.2016 22:22 »\nIlkeän näköisesti Saksa saa otetta peliin..\n« Vastaus #56 : 07.07.2016 22:31 »\nNyt on hyvän näköistä jalkapalloa, puolin ja toisin.\n« Vastaus #57 : 07.07.2016 22:37 »\nVielä kun maaleja tulis..\n« Vastaus #58 : 07.07.2016 22:43 »\nLainaus käyttäjältä: TeBsu - 07.07.2016 22:37\nVaikka toki niillä voittaja ratkaistaan niin onneksi futiksen viehätys ei pelkästään ole niissä.\n« Vastaus #59 : 07.07.2016 22:56 »\nTulihan se maali sieltä, kun Saksa alkoi taas pelaamaan lentopalloa.


Tehtävät | Albert Edelfeltin Ateljee\nAlbert Edelfeltin maalaama Kukko -guassimaalaus, 1890-luku. Albert Edelfeltin Ateljee.\nAlbert Edelfelt teki aapiskukon – ranskalaisen kukon tietenkin – sisarilleen heidän perustamaansa pikkulasten koulua varten. Edelfeltin Kukko -maalaus on valittu edustamaan Albert Edelfeltin Ateljeen tehtäviä, jotka on tarkoitettu erityisesti kouluikäisille. Sivuilla esitellyt Edelfeltin maalaukset sekä kotisivujen etusivun kuva ateljeesta tutustuttavat koululaisia ja muita sivuilla kävijöitä niin Edelfeltin taiteeseen kuin itse ateljeeseen. Sivujen sisällön toivotaan rohkaisevan niin vanhoja kuin uusia museokävijöitä käymään myös paikan päällä Albert Edelfeltin ateljeemuseolla.\nOheiset tehtävät on suunniteltu osaksi kuvataiteen (tehtävä 1 ja 4) ja historian (tehtävät 2, 3 ja 4) perusopetusta. Tehtävät ovat tutkivia, mutta soveltuvat hyvin jo varhaisiän sisältöjen yhteyteen.\nTehtävissä 2, 3 ja 4 pyydetään tutkimaan kuvia tarkemmin. Kuvat saakin isommiksi klikkaamalla.\nTehtävä 1: Maalari maalasi valoa, sinistä ja punaista…\nAlbert Edelfeltin tapaa maalata on kutsuttu valomaalaukseksi. Mutta miten valoa voi maalata? Päivänpaistehan on kirkasta. Eihän se ole minkään väristä. Mutta jos valo ei ole minkään väristä, niin miten sen sitten pystyy näkemään? Jos yrittää katsella kirkasta ei-minkään väristä valoa, se pelkästään häikäisee. Entä jos valon näkee sittenkin aina jonkin värisenä? Ja entä jos varjollakin on väri?\nKokeilepa itse! Selvitä, näyttääkö sama väri erilaiselta erilaisessa valossa. Voit tutkia asiaa asettamalla taskulampun valon eteen värillisen kalvon tai silkkipaperin ja valaisemalla sitten lampulla eri kohteita.\na) Valitse jokin kuva tai vaikkapa valokuva tutusta maalauksesta. Valaise kuvaa värillisellä valolla pimeässä tai hämärässä huoneessa. Tarkastele miten värit ja tunnelmat vaihtuvat. Miltä punainen kukka näyttää vihreässä valossa? Miltä aurinkoinen taivas näyttää oranssissa valossa?\nb) Valaise värillisellä valolla jotakin esinettä tai vaikka omaa kättäsi ja tarkastele millaisen varjon se jättää valkoiselle taustalle. Minkä värinen on kätesi varjo punaisessa valossa?\nEnnen Edelfeltin aikaa maalauksissa käytettiin tummempia sävyjä ja värejä kuten ruskeaa. Edelfeltin paletilla oli kuitenkin vaaleampia värejä ja sävyjä kuten hopeanharmaata. Keksitkö nyt, miksi Edelfelt halusi usein mennä ulos maalaamaan? Ainakin hän näki paljon vaivaa: kerran valtavan suuri kangas kannettiin rantaan, ja siellä maalauspohja piti ankkuroida kivien väliin, että tuuli ei olisi kaatanut sitä.\nTehtävä 2: Kalastajasta tietokoneasentajaan\nKalastus on hyvin vanha toimeentulon muoto. Keksitkö moderneja, tietoyhteiskunnassa tärkeitä ammatteja, joita ei Edelfeltin aikana ollut vielä olemassakaan?\nEntä mitkä olivat tyypillisiä töitä tuolloin?\nAlbert Edelfelt, Kalastava ukko, 1896, öljymaalaus. Albert Edelfeltin säätiö.\nTehtävä 3: Muodin mukaista\nKuvassa olevat vaatteet edustavat 1900-luvun alun pukeutumista. Mitä eroja löydät 2000-luvun muotiin verrattuna?\nValokuva. Alexandra ja Erik Edelfelt Haikon huvilan verannalla noin vuonna 1900. Porvoon museo.\nTehtävä 4: Kotini on linnani\nMyös kodin sisustus on ollut erilaista 1900-luvun alussa kuin nykypäivänä. Millaisia eroja löydät tämän päivän sisustukseen verrattuna alla olevan kuvan perusteella?\nValokuva. Berta Edelfelt kitara sylissään Haikon huvilalla. Porvoon museo.


Sprachen Netzwerk Graz > Sprachenstadt Graz > Finnisch\nGraz – monikielinen ja -kulttuurinen kaupunki\nSie sehen diese Seite über das multikulturelle und -sprachliche Graz auf Finnisch.\nGrazin kaupungilla on takanaan pitkä ja mielenkiintoinen menneisyys. Jo esihistoriallisina aikoina loistava sijainti Mur-joen varrella ja korkean kalliomuodostelman, Schlossbergin, juurella toi suojaa ja turvaa vetäen asukkaita puoleensa. Hiljattain löytyneiden pronssikauden aikaisten esineiden perusteella on voitu todentaa, että ensimmäinen pysyvä asutus Grazin alueella sijoittuu ajalle noin 3000 vuotta ennen ajanlaskun alkua.\nNykyään Graz on Itävallan toiseksi suurin kaupunki 292 000 asukkaan voimin. Kaupunki on paitsi Steiermarkin hallinnollinen keskus, myös kaupallinen ja teollinen keskus, jossa moni merkittävä yritys viihtyy. Lisäksi se toimii Itävallan porttina Balkanin yli 50 miljoonan ihmisen alueelle. Grazilaiset ovat korkeastikoulutettuja – jopa neljänneksellä asukkaista on korkeakoulututkinto. Kaupunki tunnetaankin sen useista laadukkaista yliopistoista ja korkeakouluista. Erinomaisen koulutuksen lisäksi Graz on turvallinen ja viihtyisä kaupunki, jossa on hyvä terveydenhuolto.\nNimi Graz juontuu muinaisslovenian sanasta gradec, joka tarkoittaa pientä linnoitusta. Ensimmäiset seudulle vakiintuneet asukkaat olivat slaavilaisia heimoja, jotka elivät alueella noin vuosina 600–700. Myöhemmin 700-luvulla alueelle saapuivat bavarialaiset ja frankit, jotka toivat tullessaan kristinuskon. Slaavilaiset ja uudet asukkaat sulautuivat pian yhteen.\nAikaisin maininta kaupungin olemassalosta on vuodelta 1128. Kaksi ja puoli vuosisataa myöhemmin, vuonna 1379, Grazista tuli Hapsburg-suvun pääasuinpaikka, jollaisena se säilyi vuoteen 1619 saakka. Renessanssin aikaan kaupunki sai vaikutteita etelästä, kun italialaiset arkkitehdit kutsuttiin suunnittelemaan joitakin Grazin kuuluisimmista rakennuksista. Samoihin aikoihin Schlossbergin kukkulalle rakennettiin kaupungin maisemaa hallitseva linnoitus. Vaikka vihollisjoukot eivät koskaan valloittaneet linnoitusta, se tuhottiin vuonna 1809 Napoleonin kukistettua Itävallan joukot. Vain kaksi kellotornia säästyivät tuholta, sillä kaupungin asukkaat ostivat ne itselleen. Nykyään ne ovatkin kaupungin tärkeimmät maamerkit.\nGraz sijaitsee alueella, jossa monet kulttuurit kohtaavat ja sulautuvat yhteen. Kaupunkikuvassa ja sen tyylien kirjossa voi nähdä roomalaisia, slaavilaisia ja unkarilaisia vaikutteita sekä vivahteita Saksan alppien tyylistä. Gotiikkaa, renessanssia, barokkia ja jugendia edustavat upeat rakennukset ovat sulassa sovussa modernien rakennusten rinnalla. Kiitetyt modernit rakennukset suunniteltiin sekä tuomaan kontrastia historialliseen ympäristöön että täydentämään sitä. Vanhan kaupungin ainutlaatuinen olemus sai virallisen tunnustuksen vuonna 1999, jolloin se lisättiin Unescon maailmanperintökohteiden joukkoon. Grazin monikulttuurisella yhteisöllä on vahvat juuret, mikä heijastuu kaupungin kulttuuriseen ja poliittiseen identiteettiin. Nykyään Graz isännöi kansainvälisiä kokouksia sekä tarjoaa kanavia kulttuurienväliselle ja uskontojenväliselle keskustelulle. Vuonna 2001 YK nimesi Grazin ensimmäiseksi Euroopan ihmisoikeuspääkaupungiksi, ja vuonna 2003 kaupunki sai kunnian toimia Euroopan kulttuuripääkaupunkina.\nGraz on vahvasti omistautunut monikielisyyden tukemiselle. Kaupungissa toimii Euroopan neuvoston alainen Eurooppalainen nykykielten keskus (European Centre for Modern Languages), jonka tehtävänä on tukea ja vahvistaa monikielisyyttä jäsenmaissaan. Kaupungissa puhutaan yli 150 eri kieltä, ja paikalliset koulut tarjoavat paljon kieliä opetusohjelmissaan: oppilaat voivat valita viidentoista vieraan kielen joukosta oman suosikkinsa. Äidinkielen opetusta on mahdollista saada seitsemällätoista eri kielellä. Myös Grazin yliopisto tukee kielellistä monimuotoisuutta. Yliopistossa voi opiskella yhteensä kahtatoista vierasta kieltä eri laitoksilla: käännös- ja tulkkauslaitoksella, englantilaisten ja amerikkalaisten opintojen laitoksella sekä romaanisten ja slaavilaisten kielten laitoksella. Lisäksi monikielisyys on vahvasti läsnä yliopiston kielikeskuksella (treffpunkt sprachen) sekä kahdella opettajankoulutuslaitoksella. Grazissa toimii kaksikielinen koulu, Graz Bilingual School, jossa voi opiskella useilla eri kielillä. Kaupungissa sijaitsee myös Austrian Centre for Language Competence, jonka vastuulla on kielten opetuksen ja opiskelun kehittäminen koko maassa.


1969 – Sanoja, sanoja\n24 huhtikuun, 2019 by Hannele\nHeinäkuussa tulee kuluneeksi 50 vuotta siitä, kun Apollo 11:n kuumoduuli Eagle laskeutui Kuuhun ja astronautit Armstrong ja Aldrin kävellä köpöttelivät Kuun tomuisella pinnalla. Siksipä olikin pääsiäisenä ihan sopiva aika lukea Antonio Muñoz Molinan Kirja El viento de la Luna (Kuun tuuli, suom. Tarja Härkönen). Kirja ilmestyi Espanjassa 2006 ja suomeksi 2011 (Tammi).\nKirja kertoo murrosiän hormonimyrskyissä kärvistelevästä 13-vuotiaasta pojasta, jota kiehtoo suunnattomasti Apollo 11:n edesottamukset. Kunnon nörtin tavoin hän pyrkii seuraamaan kuulentoa kaikista mahdollista kanavista, jopa uudenuutukaisesta televisiosta, joka on ilmestynyt perheen olohuoneeseen. Poika kerää faktatietoa joka solullaan, ja myös lukija saa hänen kauttaan tietää lukuisia jännittäviä asioita avaruudesta ja kuulennoista. Nykyajan ihmisestä, jolle mustat aukot alkavat olla arkipäivää, voivat kuun valloittamisen aiheuttama innostus ja spekulaatiot tuntua hassuilta ja lapsellisilta, mutta kesällä 1969 ja sen jälkeenkin oltiin melko varmoja muun muassa siitä, että Kuussa olisi asutusta jo vuonna 2000. Tällaisia spekulaatioita myös kirjan poika pohdiskelee.\nAvaruuslennot ja kirjat toimivat pojalla pakokeinona todellisuudesta, joka on karua Francon Espanjassa. Vaikka perheellä on tädin mieheltä osamaksulla ostettu televisio, niin juokseva vesi ja sisävessa ovat yhtä kaukaista utopiaa kuin taivaalla möllöttävä Kuu. Vanhemmat ja isovanhemmat tekevät raskasta, ruumiillista työtä, johon pojankin täytyy joululomalla osallistua, vaikka muuten hänen annetaan haaveilla huoneessaan aika vapaasti. Hän käy ankarien munkkien pitämää koulua, vaikka muut hänen ikäisensä köyhien perheiden pojat tekevät jo töitä vihannes- ja hedelmätarhoissa vanhempiensa kanssa. Kirjaan Antonio Muñoz Molina lienee kirjannut omia tunteitaan ja ehkä suoranaisia kokemuksiaan, sillä hän on kotoisin hyvin samanlaisista oloista kuin kirjan poika, ja on vieläpä täsmälleen samanikäinen. Kirjan mottona on Antonio Machadon ajatus: ”Sólo recuerdo la emoción de las cosas.” (Muistan vain sen, miltä asiat tuntuivat.) Ja ajatus jatkuu: ”… y se me olvida todo lo demás.” (… ja minulta on unohtunut kaikki muu.)\nLainasin kirjan samalla kertaa suomeksi ja espanjaksi. Tämä oli yllättävän hyvä ja toimiva ratkaisu. Muñoz Molina kirjoittaa sen verran vivahteikasta kieltä, että minulta olisi taatusti jäänyt huomaamatta monia vivahteita ja värikkäitä yksityiskohtia, ja lukeminen olisi ollut tosi hidastakin, jolloin kielen rytmistä olisi ollut vaikea nauttia. Nyt saatoin lukea kirjaa espanjaksi silloin, kun teksti oli helpompaa ja olin virkeämpi, ja suomeksi, kun halusin uppoutua tarinaan, pojan tunteisiin ja ajatuksiin, antaa tekstin soljua läpi omien tunteideni ja kokemusteni. Tarja Härkösen suomennokseen saatoin luottaa ja myös ihastella hänen rennon taitavaa kielenkäyttöään, kun vertasin alkuperäistä tekstiä suomennokseen. Härkönen sai tuotua suomennokseen myös Muñoz Molinan omaperäisen, hyvin täyteläisen ja monesti suorastaan runollisen ”vyörytysrytmin”.\nTämä oli ensimmäinen Muñoz Molinan kirja, jonka olen lukenut, mutta ei varmasti viimeinen. 🙂\nKategoriassa Historia, Kielet, Kirjat, Lukeminen\t| Avainsanat: 1969, Antonio Muñoz Molina, Apollo 11, El viento de la Luna, Francon Espanja, kuulennot, Kuun tuuli, Tarja Härkönen | Jätä kommentti


03.03.2011 - Maisa Hyttinen\nHuhhuh, ompa taas ihan tolkuton väsy. Tän viikon tallijutut on kyl vieny voimat ihan kokonaan. Eikä aamusinka tuu nukkumisesta yhtään mitään, herään itekseni ennen kymmentä.. Mut ehkä tää univelka tästä viel joskus. Tosin sit tulee taas joku karu aamutalli vastaan ja siihen se sit jääki. Mut mitäpä sitä pienistä. Heppatyttö..\nEilen tuli kuvailuistaki pitkästä aikaa edes vähän jotain. Kuvasin kyl oikeestaan pelkästään ton sulosen arabitamman, mut parempi seki ku ei mitään. Tekis kyllä mieli kunnon rakenne- ja pääkuvausta sarjatyönä. Aiemmin täl viikol pääs kyllä kuvailemaa tuntsareita sillä meiningillä, mut keli ois voinu olla parempiki. Tosin ei kyllä paljoa häirinny, kunhan vaan pääs kuvaamaan! Vähän eilistä kuvasettiä. Ehkä ne aiemmatki kuvat on sen verran kateltavia et neki voi linkitellä.. Että täältäpä näin.\nEilen oli kyllä ihan tolkuttoman ihana päivä muutenki. Aurinko paisto ja oli lämmintä ja ah. Taas toivoa kesän tulosta! Ponit veti kunnolla lepiä pihalla ja porukalla tuntu olevan vähän kevättä rinnassa muutenki. Edes karsinoitten putsaamine ei ollu yhtään niin turhauttavaa ku yleensä, oli itelläki kunnolla energiaa. Aurinko on ihana juttu. Toivottavasti sulais äkkiä vaa kaikki tyhmä lumi pois! Se on nähty jo.\nPikkumies oli toissapäivänä iha vallan villi! Ihan kissa, or not. Jäi kyllä kiva fiilis, harvemmin pelkkä heppasen hyppiminen lämmittää näin paljon. Eipä oo kauheemmin mun nähden koskaan esittäny minkäänlaista loikkimista. Vois päätellä et alkaa pikkuhiljaa tasapainoa olla sen verran, et olis edes teoreettiset mahollisuudet pysyä pystyssä ainaki yksinään. Ratsastajan kanssa onki eri juttu mut kyl seki siitä vielä, viimeistään joskus. Lauantaina nastat alle, viimeinki! Täällä vähän lisää pomppukuveja.\nAinii, ja muistimpas tänää taas raviradalla harvinaisen selvästi et mikä on se mun juttu. Toi kamera on kyllä ihan loistava. Ei niin mitään valittamista. Pitäis kuvailla vähän useemmin talvi-iltoinaki radalla. Meinaa olla vähän säädöt kateissa, mut tänään ei kyl edes se jaksanu masentaa. Eka ilta pitkiin aikoihin ku sormia ei palellu ainaka ihan kauheesti. Ja kyllä näitäki kuvia kattelee. Ah, jes, ihanaa.\nNämä päivät ovat meitä varten,\nMeitä varten, mut keskeneräisiä.\nEi mittatilaustöinä tehtyjä\nJa kukaan ei tiedä, montako näitä on jäljellä\nEi hukata ainoatakaan.\nEi tule toista tilaisuutta\nOta tai jätä: tarjous ei tuu toistumaan.\nPuoliksi totta ja puoliksi keksittyä.\nKaikkien unelmat ovat tärkeitä,\n__Omia ja rinnan kytkettyjä, omia ja yhteisiä._


Avaimet käteen talo, Valmistalo, Talopaketit, Talonrakennus\nOmakoti on edullisin asumismuoto\nOmistusomakotitalo on ylivoimaisesti edullisin asumismuoto. Ensinnäkin omakotiasuminen on omatoimista joka lähes aina pakottaa säästämään. Jos rakennusvaiheessa on otettu paljon velkaa, sitä tulee lyhentää samalla säästetään omaa taloa, kunnes koittaa päivä jolloin velka on maksettu ja talo on oma. Omakotitalossa omistaja on samalla isännöitsijä, talonmies ja remonttimies säästäen samalla merkittävästi asumisen kustannuksissa. Kun pääomaa on pienennetty tai kokonaan maksettu, päästään nauttimaan itsellisestä ja edullisesta asumisesta. Käytännössä kustannukset ovat pudonneet 2-3 euroon/m2/kk voidaan sanoa, että murto-osaan vuokra-asunnon asumiskuluista.\nEdullisin tapa (paikalla rakentaminen)\nPaikalla rakentaminen omasta puutavarasta (omasta metsästä sahattuna, aikoinaan) itse rakentaen ns. hartiapankki -ratkaisuna on kokonaiskustannuksiltaan edullisin tapa rakentaa. Tämä tapa vaatii paljon aikaa, vaivaa ja ammattitaitoa rakennustyön kaikissa vaiheissa. Harvoin löytyy kokonaisvaltaista osaamista.\nMikäli ammattitaitoa ja aikaa on vain vähän, saattaa rakentamisessa sattuneet rakennusvirheet tulla kalliiksi myöhemmin. Myös voimat voivat loppua kesken rakentamisen, oikeita mittasuhteita ajankäytöstä on vaikeaa arvioida, ellei ole ammattitaitoa rakentamisen aika pitenee huomattavasti. Siksi tämä tapa sopii parhaiten ammattilaisille tai kokeneelle rakentajalle.\nPaikalla rakennettaessa työmaalla tehtävien töiden osuus on suurin, kun talopaketti ratkaisuissa työmäärä oleellisesti vähenee.\nOmakotitalon rakentaminen paikalla vaatii tunnetusti jopa yli 3500 työtuntia, kun mukaan otetaan rakentamisen kaikki vaiheet esim. rakennuttaminen, suunnittelu, työnjohto, aputyöt, aliurakat, tavaroiden hankinta ja varsinaiset rakennustyöt. Kuukauden kesäloman aikana henkilö ehtii täysipäiväisesti tehdä 150 - 200 tuntia tehollista rakennustyötä, tästä voi laskea rakentamiseen menevän kokonaisajan vuosissa. Rakennuksen rakentamisen tuntimäärään ja kustannusten määrään vaikuttaa aina tontin maaperä (maan vaihto, kallion räjäytys ym.), rakennuksen kokonaisneliöt ja monimuotoisuus sekä sen laatu ja materiaalivalinnat.\nRakentamiseen ryhtynyt voi saada itselleen rakennusapua omista sukulaisista tai vain palkkaamalla eri työvaiheisiin ammattirakentajia, mutta tällöin rakentajan oma vastuu laajenee. Lisäksi mukaan tulee myös työnantajan rooli kaikkine työnantajan velvoitteineen. Tarkoittaa esim. sitä, että palkanlaskennan ja vakuutuksien on syytä olla kunnossa.\nValmis talopaketti vai avaimet käteen?\nTalopaketti ei ole vielä ns. Avaimet käteen valmis. Talopakettien toimitussisällöt vaihtelevat paljon. Normaalisti talopakettien toimitussisältö saattaa silti edustaa vasta 30-40 % talosta valmiina. Talopaketeiksi ymmärretään silloin erisisältöiset elementtipaketit.\nAito Avaimet käteen paketti sisältää harvoin perustuksia, tontin hintaa ja ulkopuolisen valvojan kustannusta. Mitä sitten ymmärretään avaimet käteen paketilla? Sen tulisi tarkoittaa sitä, että omakotitalo saadaan valmiina ja kokonaisuutena, jolla on jokin loppuhinta. Siihen ei saa tulla enää mitään lisäkustannuksia jos niin sovitaan.\nOn kallista uskoa talomyyjän antamaan mielikuvaan helposta ja edullisesta rakentamisesta. Hänen myymänsä talopaketti myydään yleensä pystytettynä ja vesikate asennettuna. Pahimmillaan rakentaja voi olettaa, että lähes kaikki kulut ovat paketissa mukana. Ennen kuin on päästy edes työn alkuun, selviää, että tontille tehtävät maankaivutyöt ja rakennuksen perustustyöt eivät kuuluneetkaan kauppaan! Myös monia muita rakentamisen tehtäviä saattaa puuttua, kun ei ole ymmärtänyt talopaketti sisältöä!\nParas tapa (kilpailuttava rakennustapa)\nKun rakentamaan ryhtyvä ei halua tehdä kaikkea itse (tekee minkä todella osaa), mutta haluaa pitää kustannukset kurissa, kannattaa valita kilpailuttava rakennustapa.\nKilpailuttavassa rakennustavassa rakentaja voi itse toimia hankkeen vetäjänä, myös osallistua rakentamiseen. Tällöin esimerkiksi kustannukset pysyvät rakentajan hallinnassa koko rakentamisen ajan.\nKilpailuttavassa rakennustavassa on tarkoituksena kilpailuttaa rakennushanke sopivan kokoisissa paloissa työvaiheina (erilaisten ammattiryhmien tekemänä) osaurakoina, huolehtia rakennuksen eri osa-alueiden rannusvaiheiden yhteen sovittamiselta.\nperuskorjaus kiinteistönvälittäjän käsikirja pyyheannostelija paperituhooja omakotitaloon asennus kebab rakennusliike kirkkonummi buffet matinkylä pizzeria Matinkylä lattianhoitokone hanki kotisivut työtikkaat heinola lattian hionta porraspesu vesiastia asennustyö helsinki timanttiryhmä juhlatilat konala kokoustilat konala vuokraa kotisivut myydään huoneisto asennuspalvelu kalusteille buffet konala sohvapöytä selkäreppuimuri käsityökalut kotisivut vuokralle Espoonlahti ravintola konala pizza silppuri liesituulettimen vaihto siivouspalvelut loppusiivous savonlinna lämpöpumppu asennus nopo nousutikkaat työkalut


Samhita | Ayurvedisia terveystuotteita nykyajan ihmisille\nAYURVEDISTEN TERVEYSTUOTTEIDEN VERKKOKAUPPA\nVata-yrttisaippua sertifioitua luonnonkosmetiikkaa\nVata-tuotteet ovat Vata-doshaa tasapainottavia, eli Vataa vähentäviä. Käytä Vata-tuotteita kun kaipaat jotain lämmittävää ja rauhottavaa. Erityisen sopivia tuotteita kylmään ja kuivaan talviaikaan.\nPitta-tuotteet ovat Pitta-doshaa tasapainottavia, eli Pittaa vähentäviä. Käytä Pitta-tuotteita kun kaipaat jotain viilentävää ja tyynnyttävää. Erityisen sopivia tuotteita kuumalla ja kuumankostealla kesäsäällä.\nKapha-tuotteet ovat Kapha-doshaa tasapainottavia, eli Kaphaa vähentäviä. Käytä Kapha-tuotteita kun kaipaat jotain piristävää ja kehoa stimuloivaa. Erityisen sopivia tuotteita kylmällä ja kostealla kevätsäällä.\nLue Samhitan blogia\nTestaa ayurvedinen kehotyyppisi ja viisastu\nAyurvedassa avain hyvinvointiin on ymmärrys kolmesta perusperiaatteesta: vata, pitta ja kapha. Kaikki fyysiset, henkiset ja emotionaaliset ominaisuutemme ilmentyvät näiden perusperiaatteiden eli doshien yksilöllisenä yhdistelmänä. Niistä ...\nHaastaako syksy jo immuniteettiasi?\nSyksy alkaa lähetä ja illat pimetä: kesä on jäämässä taakse. Moni iloitsee syksyn raikkaudesta ja väreistä, mutta vielä useampi taitaa mieltää kesän taakse jäännin jonkinlaiseksi ...\nShatavari-kasvin vaikutuksista hormonitoimintaan ja lisääntymisterveyteen\nShatavari (Asparagus racemosus), on yksi ayurvedan vaikuttavimmista soluja uudistavista yrteistä. Kasvi on kotoisen parsamme sukulainen, mutta se kasvaa Intiassa. Shatavarilla on maine hedelmällisyyttä lisäävänä yrttinä ...\nMiten hyödyt ayurvedan kehotyyppitiedosta työelämässä\nOsa lukijoista alkaa palata lomilta töihin. Tässä blogissa käsitellään sitä, miten dosha-tietoa – eli tietoa henkilökohtaisesta keho-mielityypistä - voi hyödyntää työelämässä. Kuten tiedät, ayurvedinen dosha-ajattelu ...\nMIKÄ ON SINUN KEHOTYYPPISI? Kehotyyppitestimme auttaa sinua näkemään, miten eri kehotyypit eroavat toisistaan. Kehotyyppitesti ohjaa sinua itsesi etsimisessä ja tutkimisessa. Kun tunnet oman kehotyyppisi vahvuudet ja heikkoudet, auttaa se sinua ymmärtämään paremmin keho-mieli-sielu- kokonaisuuden toimintaa, sekä ruokavalion, elintapamuutoksien ja ihonhoitorituaalien vaikutuksia terveyteesi.\nAyurveda on tuhansia vuosia vanha, ennaltaehkäisyä vahvasti painottava kokonaisvaltainen terveydenhoitojärjestelmä. Tämän tiedon täydellisestä terveydestä on elvyttänyt alkuperäiseen arvoonsa sekä aikaamme sopivaksi Maharishi Mahesh Yogi yhteistyössä aikamme Ayurveda-mestarien kanssa.\nTutustu ayurvedaan →\n© 2019 Samhita | Ayurveda -tuotteita suomalaisille jo vuodesta 1994. All Rights Reserved.


Pekingin sää marraskuussa (lämpötila, vaatteet ja matkavinkit) - Matkaopas\nSää: Marraskuussa Peking muuttuu talviseksi. Ensimmäinen lumi tulee yleensä tässä kuussa, mutta muuten se on erittäin kuivaa. Keskimääräiset matalat ja korkeat lämpötilat ovat -1 °C (31 °F) ja 10 °C (50 °F). Marraskuu on Pekingissä kuivempi kuin lokakuu. Keskimäärin kahdessa päivässä on noin 10 mm (0,4) sadetta/lunta.\nMarraskuun lopulla Pekingin keskiarvo on jäätymisen alapuolella , päivittäisen lämpötila-alueen laskeessa -4 °C (25 °F) - 3 °C (37 °F). Mutta kuukauden ensimmäinen viikko voi olla tarpeeksi leuto ulkoiluun, ja lämpötila voi olla jopa 14 °C (57 °F). Päivän ja yön sekä kahden peräkkäisen päivän välinen lämpötilaero voi olla suurempi kuin 10 °C (50 °F).\nMitä pukeutua / ottaa mukaan marraskuun Pekingin matkalle\nVaatetus: Ota mukaan talvivaatteet, kuten villapaidat ja lämpimät hatut sekä paksu talvitakki.\nVinkkejä Pekingin vierailuun marraskuussa\nMene katsomaan suuren muurin lehtiä marraskuussa.\nMarraskuu on yksi parhaista kuukausista vierailla Pekingissä , kun voit nauttia Kiinan kiertueesta vähemmän tungosta ja halvemmalla. Lokakuussa, varsinkin kansallispäivän aikana 1.-7.10., matkahinnat ovat tavallista korkeammat ja nähtävyydet ovat täynnä kiinalaisia turisteja. Ja joulukuussa se jäätyy varmasti. Joten marraskuu tarjoaa suhteellisen mukavan sesonkiajan mahdollisuuden.\nMarraskuun alku on hyvä aika nähdä punaisia lehtiä Pekingissä. Jos haluat vaeltaa muurilla, mene marraskuun alussa katsomaan lehdet. Kuukauden puolivälissä tai lopussa sinulla saattaa olla mahdollisuus nähdä upea näkymä lumen peittämälle Great Wallille.\nPekingin 8 kauneinta paikkaa, joissa voi nähdä syksyn värejä Pekingissä kannattaa vierailla: 12 syytä kertoo miksi Pekingin oudoimmat museot Peking suurella budjetilla Kuinka päästä Pekingistä Tianjiniin ja Tianjinin satamaan Pekingin 10 parasta välipalakatua Pekingin hutongeja Yuanmingyuan - Qing-dynastian vanha kesäpalatsi\nAloita räätälöidyn Kiinan-kiertueesi suunnittelu ottamalla yhteyttä johonkin asiantuntijoistamme.\nparasta tilata kiinalaisesta noutoruokasta\nKiinan kartat kaupungeilla\n2000 on minkä eläimen vuosi\nMount everest kiinaksi\nkiinalaiset vihreät teetyypit